Enhandhula

Kifuuse ky’abwetaavu nga Paulo bwe yaghandiikira Ekikunsu ky’Abaikiriza mu Kurisito Ab’e Korintho, “Mperaano nga dhira mu ebyo bye mwanpandiikiraku.” Nhiramu. Eisomo ery’endhawulo erigema ku bufumbo kabiri liteekwa okwinhonholwa mu magezi eino.

Obufumbo bw’atugheebwa, mu kisa kya Katonda, okutwala entegeka dhoonadhoona okuva mu kukubagania ebidhuubo tubite mu bwerufu nga tukozesa ebyaghandiikibwa ebyagaanibwa mu Kibono kya Katonda, ate tumanhe nti biziramu kubuusabuusa kwonakwona. Kale kinaaba n’obuyambi bwa Katonda, nti eisomo lino eizibu einho erigema ku bulamu bwaife obw’okunsi bidha kwinhonholwa. Obutaisania mu bufumbo kikaire nga obufumbo bwene bwe buli. By’aligho mu nnaku dha Musa, mu biseera ebya Musengwa waife era n’abatume era waire ni leero buno. Nairala mu mulembe guno gwe tulimu twagheebwa eby’okwiramu ebibuuzo byonabyona n’ebizibu ebigema ku isomo lino okuva mu Byaghandiikibwa Ebitukuvu. Ky’annaku ate kituufu, eby’okwiramu tibyagaanibwa byonabyona mu kenga ndala mwe tuyinza okuja twaba n’ebibuuzo byaife nga biriibwamu. Waire kiri kityo, bwe tulinga mu byaghandiikibwa eby’endhawulo tusobola okwagaana eby’okwiramu. Nga bwe kiri ku masoma gale agandi, tunoonia ebigema ku isomo eryo ebisansanire mu Baibuli yoonayoona ate twabigaita ghalala bulungi era omwo twafuna eby’okwiramu ebigwaniire.

Tuli mu kiseera eky’enkomerero ey’omulembe gw’Ekikunsu ky’Abaikiriza mu Kurisito ekisembayo omuli, n’Okwolekebwa kwa Mwoyo Mutukuvu, ebintu byonabyona bimanhibwa era byaizibwayo mu nsambo ni mu ntegeka eyasooka. Lata waife ow’omu igulu afaayo inho ku bulamu nti Aghaire okuwabula okutuufu yaatumulikira enjira enkaire enungi. Aidhi bukalamu okulumwa kwaife okw’omwoyo n’okwelumaluma okuli mu maka era afaayo ku baana Be mu nsambo bwe yandyenze balobe kutuukibwa ebintu ebibalumya ate n’okubakuuma, tutyo tusobole okumugheereza n’omwoyo ogw’eisanu aghazira kuzitogherwa. Olwekyo yatugha, nga Lata w’abaana be, ebintu eby’etaagibwa okunonereza.

Eisomo »Obufumbo n’Okubinga omukazi« Erya langirirwa William Branham nga 21st Febuali, 1965, nga ebyaghandiikibwa ebitukuvu bwe bikoba, n’omusingi ogw’okufulumya ekitabo kino. Yalagirwa buterevu, nga Paulo, ni Musengwa, okwogera ku isomo »Obufumbo n’Okubinga omukazi« okuva mu byaghandiikibwa. Mu bibono bye mwene yafuna obunhiriri obw’endhawulo n’okugemagana kwabwo mu Kibono kyene. Yata obuzito obusinga ku mazima nti Okwolekebwa okw’amugheebwa nga kw’Akikunsu ky’Abaikiriza mu Kurisito, nga busobola okulingwaku nga kirala ku byama eb’ayolekebwa okuva ku kukakampulwa kw’obumanhiso omusanvu. Tutegeera nti Okwolekebwa kuno kinto ekyali nga tikimanhiibwa. Ow’oluganda Branham yali tayenda kwogera ku isomo lino kuba yali atiire nti ayinza okutegeerebwa obubi oba yaaleetagho okwawukana. Mu kulangirira kwe »Okuvaayo Okwokusatu« okwalangirirwa nga 30th June, 1963, Yayogera ng’airaganhamu nti ghaligho ekintu ekyayogera y’ali, “»Gema olutambi olw’obufumbo n’Okubinga omukazi!« Bona. Musengwa ng’ayenze, ekyo bwe kisigala ku mwoyo gwange ate Musengwa bwandholeka ebintu kamaala ku ebyo, kale, mpinza okukigema ku lutambi, bona.” Yaakoba kabiri, “Mpinza okuja eri omulamuzi yaaluwulira – abandi ku baamateeka bano. Bona Musengwa kye yakoba ku bufumbo n’Okubinga omukazi.” (pg. 6).

Luvanhuma lwa Musengwa okumulagira okuja ghaigulu ku lusozi, eyo gye Yabonekera mu kireri eky’omu igulu n’okwolekebwa n’obufumbo kw’amugheebwa, nti yakobera abantu obukwenda mu isinzizo lye mu Jeffersonville. Okunogola: “Ghabaagho ekinkoba, »ja ghaigulu ku lusozi, ndidha kwogera n’iwe.« … N’abantu boonaboona mu kibuga baakiringirira ku lunaku olutangaavu aghazira bireri woonawoona, n’ekireri kino ekya yellow nga kirengedha, nga kiika ghansi oti kadumo ak’amaadhi kabiri kyairayo kyamala kyagazigha. Mukaagwa … Kityo bwe kyali kidholekebwa ekyo kye nja okukukobera buti. Kale otakisubwa.” (Obufumbo n’Okubinga omukazi pg. 47-48).

Twagaana ebibairengagho mu biseera ebyabita nga biiraganwamu n’okutuusa olwaleero. Abantu abenda okuwulira omulanzi, mu kiseera n’ekirala baamusuubira okwogera kye baikiriza n’ekyo amatu gaibwe kye genda okuwulira ate kino n’ekibairenga kyegeresebwa okuva einhuma eyo okutuusa ni ye buli eno. Ensambo edhindi enkaire edhasikirwa dhisobola okuba edh’ekiddiini einho, ate mu kiseera n’ekirala nga dhizira mu byaghandiikibwa. Abalanzi ebikumu ebina mu naku dha Ahabu baali ghansi w’omwoyo omuguya – waire nga bano baali balanzi ba Isiraeli – , Bwe baagezaaku okusiimia kyabazinga. Mika n’eyali omulanzi omutuufu owa Katonda. Eyo n’endhawulo eyamaani. Musengwa waife Yesu yayogera nti ghalibaagho abalanzi abaguya kamaala mu biseera eby’enkomerero. Era Yeena yakakasa nti Omulanzi Malaki yasuubiza; nti Omulanzi »Eliya« aliidha atereeze ebintu byonabyona (Matayo 17:11; Ebikolwa by’abatume 19:21), memale olunaku Musengwa olukologho ate olw’entiisa lutuuke. Ekibono buliidho kyaidhiranga Omulanzi omutuufu. K’asobola okwogera olunaku, omwezi n’omwaka (Hagai 2 vv. 1, 10, 18 a. o.). Ni leero kikali kituufu nga bwe kighandiikibwa, “Mu butuufu bwene ghazira Musengwa Katonda ky’akola mu kyama nga takyoleike bagheereza be abalanzi.” (Amosi 3:7).

Omugheereza eyatumibwa okweta Mika yakoba omusaadha wa Katonda, “… weena ogwaine olange nga beene bwe bakoze, ng’oyogera bikalamu.” (2 Ebyomubyanda 18:12b). Zedekia, omulanzi omukulu mu abo, yeekolera amaiga mu kyuma ekigumu inho, era yaayogerera ghaigulu, “ATYO BW’AKOBA MUSENGWA …” (v. 10). Ti kyali ATYO BW’AKOBA MUSENGWA OW’EIGYE, kyali “Atyo bw’akoba musengwa Zedekia.” Omusaadha wa Katonda, mu kusooka, yakoba nga bale abandi boonaboona bwe baali bogeire, ni Ahabu eyali eiririire einhuma yategeera nti ghaligho ekitali kituufu, yaayenda omulanzi, nga amwegheemba, “… bw’obanga ng’oli kwogera ninze mu liina lya Musengwa Katonda, ogwaine oyogere mazima gonka …” (v. 15b). Nga kino kiwoire Mika yalangirira Okwolekebwa kwe yali afune mu maiso g’abakyabazinga – Yohoshafati ni Ahabu. Oluvanhuma nga Yohoshafati amaze okuwulirisa abalanzi 400, ekibuuzo kye kyali nti oba wakaalighoku owundi mulala Katonda mw’ayinza okwogerera. Okwolekebwa kwaidha kuti, “Kale ni, wulira Musengwa Katonda by’akoba: Mboine Musengwa Katonda oyo ng’atyaime ku kityamo kye eky’obwakyabazinga, ng’eigye lyonalyona ery’omu igulu lyemereire ku luuyi lwe olw’omukono omusaadha ni ku lw’omugooda.” (v. 18).

Mika yenka n’eyali n’Ekibono kya Musengwa, n’Omwoyo omutuufu owa Katonda, y’ali n’ekyo ATYO BW’AKOBA MUSENGWA; abalanzi bale abandi baali n’omwoyo ogw’obuguya nga guli mu nsambo ey’eiddini. »Omuntu eyatumibwa okuva eri Katonda« bwayegeresa bale abande boonaboona kye bali kwogera aba nga Katonda akali kwogera kubitira mu ye. Kiri wonka bw’ayogera Okwolekebwa kwafunie, buliidho okutaisania n’amasomero gano ageegeresa eby’esikirano, aye nga buliidho kiisania era nga kigemagana n’obudhulizi obw’Ebyaghandiikibwa ebitukuvu, ekiri nti ni atyo bw’akoba Musengwa, okwo kwe tumanhira nti Musengwa Katonda ayogeire.

Ow’oluganda Branham yayogeranga ku byaghandiikibwa ebituufu ebisaanire ng’alaga Musengwa ky’amukobeire mu butuufu bw’akyo, ekyaleetera abaikiriza abandi okulowooza nti tiyeyongerayo, aye yasigala mu bigere eby’omulanzi ow’Omudagaano enkaire. Okulangirira kwe kwali, waire nga yageregeranianga mu n’Endagaano enkaire, mu butuufu irala kyali kyogera y’Ekikunsu ky’Abaikiriza mu Kurisito ekya Katonda mu luse luno. Katonda Ow’Endagaano enkaire Yeena ni Katonda ow’Endagaano empyaka. N’omulala nga bwe yali olw’aidho bw’ali olwaleero era bwaliba ebyanda n’ebyanda. Kisigala nga kituufu nti, “Ebyaghandiikibwa byonabyona byava mu buyinza bwa Katonda era byamuganulo mu kwegeresa …” (2 Timotheo 3:16).

Bwe tusoma mu Ndagaano empyaka, “Nga Ebyaghandiikibwa bwe bikoba …” oba “Nga bwe kyaghandiikibwa …” oba Ebyaghandiikibwa byonabyona bituukirire …”, n’ebindi, buli kiseera bino byogera ku Ndagaano enkaire. Endagaano empyaka yali yaakatoolereza okubaagho. Mu byasa ebibiri ebyasooka, Amawulire Amalungi n’embaluwa edh’aghandiikibwa y’Ebikunsu by’Abaikiriza mu Kurisito by’aligho. Paulo yakyogeraku mu mbaluwa ye eri Ekikunsu ky’Abaikiriza mu Kurisito eky’ Ekolosai, “Embaluwa eno bw’emala okubasomerwa, mubone nga esomerwa n’Ekikunsu ky’Abaikiriza mu Kurisito ekiri e laodikea.” (Ab’e Kolosai 4:16).

Kyali ku nkomerero y’ekyasa kyokusatu ate mu kwinhama kw’ekyasa ekyokuna agho Eusebius ni Athanasius baasoloza embaluwa edho okudhikolamu ekitabo kye tweeta Endagaano empyaka, canon, ekitegeeza endagiriro, okufuga. Okukobera abantu ekibono, oba kwakolebwa ni Musengwa waife oba n’abatume, mu kusooka kwakolebwanga okuva mu Ndagaano enkaire “Olumaliirira yaabakoba ati: Bino n’ebibono byange bye nabakoberanga nga nkaali n’imwe, nti buli kintu kyonakyona ekyampandiikibwaku mu Mateeka ga Musa n’abalanzi ni mu Zabbuli kiri n’okutuukirizibwa. Agho yaigula emyoyo gaibwe okutegeera ebyaghandiikibwa…” (Luka 24:44-45). Musengwa waife yayogerera ghaigulu ati; “Kiisi andhikiriza ng’ebyaghandikibwa bwe bikoba…” (Yoanne 7:38). Ku Paulo Luka adhulira, “… era okuva enkyo okutuusa eigulo yaabainhonholanga era ng’abakobera eby’obwakyabazinga bwa Katonda. Yaafubanga okubaikirizisa Yesu nga adhuliza eby’omu Mateeka ga Musa n’ebyaghandiikibwa abalanzi.” (Ebikolwa by’abatume 28:23). Ebintu byonabyona ebigema ku ntegeka ey’obulokozi oba endhegeresa by’agaanibwa okuvira irala mu Matayo 1, mu Mawulire Amalungi, nga obumanhirivu bwa pentekote bukali kubaagho (Ebikolwa by’abatume 1), ku lunaku lwa pentekote (Ebikolwa by’abatume 2) era n’oluvanhuma, mu mbaluwa dhoonadhoona edh’abatume okutuukira irala ku mbaluwa ya Yuda. Omwo ebyaghandiikibwa eby’endebwa okuva mu Ndagaano enkaire by’agheebwa.

Endhegeresa edhitaisania na Kibono kya Katonda dha mu bi isaababi, oyo Paulo gwe yayogeraku mu 2 Ab’e Thessalonika 2. Katonda ebyanda n’ebyanda akuuma Ekibono Kye, Asiba ababe ku ekyo memale baghange okufuna emirala egy’eirala. Endhegeresa y’Endagaano dhituukaana inho ate nga byoleka kye biri, Ow’oluganda Branham bw’akozesa eby’okuboneraku, obumanhirivu obw’abo abaaligho Katonda be yakozesa mu Ndagaano enkaire, nti omusaadha abe nga atuukiriire mu bikolwa byonabyona ebirungi.

Endhegeresa eba y’amu Baibuli nga, byombi Endagaano enkaire n’Empyaka bwe byogerwaku, era nga biisania. Ku lw’esonga eno, amaddini ag’ekiKurisitaayo maakyamu inho kuba gaaleka omusingi ogw’endagaano enkaire. Mu kulangirira kwe ku Bufumbo n’Okwawukana, omusaadha wa Katonda atwewuunhisa n’okugeregerania okuboneka, okwo ab’omunda baidhi nti tiyandisoboire kubikozesa ku lulwe yenka. Mu buwombeefu bwe yakoba, “Kuba kino kibuuzo kya Baibuli, wateekwa okubaagho okwiribwamu okwa Baibuli.” Okwiramu okwa Baibuli okw’omu byaghandiikibwa ti kutuukaana na ndowooza y’abantu ab’ennaku dhino. Omwoyo ogw’omulembe guno gulikufuga buli ghantu ghansi w’ebendera ey’omwenkanokano ogw’abakazi. Okununulibwa okw’abakazi mu bwidhuvu “kuli munda” ate dhagaine oyo aleeta edhegeresa ey’Omubyaghandiikibwa eyaghaaku.

K’ATUGHEEBWA OKUVA ERI MUSENGWA

Mu kitundu eky’okwandhula, Ow’oluganda Branham yayogera ku nkumi n’ankumi edh’emikuzi Katonda ghe yamulaganga ebintu okubitira mu kubonekerwa, ate kabiri yayogera ku bintu bye yali ayogereiku nti bija kubaagho, ebyali nga bimaze okubaagho byonabyona. Yayogera kino mu maiso g’Ekikikunsu kye eky’Abaikiriza mu Kurisito abali abadhuulizi abaabona n’amaiso gaibwe era baawulira n’amatu gaibwe okumala emyaka kamaala, ate baakakasa byayogeire n’Amiina ey’aghalala. Oluvanhuma lwa kino yaalanga nti ghaligho amasomero ag’endhawulo abiri ate nga gakontana, era mu butuufu ni byaghandiikibwa mwona, waire nga bikoberwa abantu byaikirizibwa nga bituufu. Okunogola. “Buti, bw’ekiba kityo, tuli n’endhowooza edh’emirundi ebiri ku ufumbo n’okubinga omukazi. Ate nga kirala ku kikoba kiti, omusaadha aba mufumbo omukuzi mulala okutuusa omukazi we lw’afa. Ate ekyo n’ekirala ku bibuuzo. Aye bw’oikiriza ekyo obitaagho. Ate ekindi kikoba, »Wo singa omukazi oba iba (mulala ku bo) bw’aba akoze obweze mulala ku bo ayinza okugobwa era yairamu yaabaira oba yaabaiza.« weeyagaana ng’obiseegho.” (olupapula 11)

Eniseera ebindi ky’abiswaavu nga ebintu eby’omukyama einho ke biri kwogerwaku. Aye Katonda mu Baaba Bwe atufaaku, waire nga bigemagana ni ku bintu eby’obufumbo. Olwekyo, Yagha ebiragiro ebyoleka ekituufu era n’ebintu ebikyamu, kuba okwonoona mu mubiri kuleeta akabi ni ku bulamu bwaife obw’omwoyo. Obudheemu obubonekera mu kwonoona okw’omubiri ate bw’alumya n’omwoyo ekitwawula ife okuva ku Katonda. Kyova ni ky’amugaso inho omwana okumanha Ebyaghandiikibwa kye bikoba. Mu kwinhama Katonda yagha Amateeka ge eri Adamu ni Eva era yaabagha eidembe okusalagho okuba abalamu oba okufa. Baali baakugheebwa enkabi guli baawulira ni bakola ng’Ekibono kya Katonda bwe kyali kikoba, ate bafune ekikolimo eky’okwoonoona n’obudheemu. Omununuzi waife, Eyatwala ekifo kyaife, yali muwulize okutuuka ku kufa ate okufiira ku musalaba (Ab’e Filippi 2:8), okututoola mu budheemu bwa Adamu, ate n’okutununula (Ab’e Roma 5:19 a. o.). Atyo bw’akoba Omununuzi waife, “… aye aloba okwikiriza Mwana taja kufuna bulamu. Era aja kusigala ng’abonerezebwa Katonda” (Yoanne 3:36b). Petero aghandiika, “Ng’abaana abawulize, mutafugibwanga kwegomba kwe mwalinakwo nga mukaali kumanha Kurisito (1 Petero 1:14). Ghaligho emigigi ebiri egy’engaito, »Obutaikiriza n’obudheemu«, »Okwikiriza n’obuwulize«. Mugigi ki ogw’engaito ife gwe twambala? Tituteekwa kulowooza ku bandi aye twete mu maiso g’ekibono kya Katonda tumale turingemu ife beene.

Ebyaghandiikibwa byonabyona ebigema ku isomo biri n’okulowoozebwaku. Omuntu atwala Ekyaghandiikibwa kiraala kyonka nga tagaana Kibono kya Katonda ekindi, kale aba mukyamu inho. Ekibono kya Katonda tikyagheebwa kusiimya abantu boonaboona, ate akagwireku omuntu oyo asuubira nti Ekibono kinatuukana ni by’alwooza. Tuli ghano okuleka Katonda abe mutuufu ife tufaanane n’Ekibono Kye. Oyo, yenayena ataawulagho ekyo ekyogera ku musaadha ni ku mukazi, akaali kutuuka ku kutegeera ensonga eno ate oba oli agho azira kwenda ku kumanha eisomo lino mu butuufu bw’alyo. Katonda buli bw’ayogera ku musaadha, ekyogerwan kiba ky’amusaadha; Bw’ayogera ku mukazi, ekyogerwa kiba ky’amukazi. Buliidho Ategeeza Kyayogera Ate Ayogera Ky’ategeeza.

NGA BWE KY’AINHAMA

Owoluganda Branham airayo mu Kwinhama, (Amainhama 1. Ekibono »amainhama« kitegeeza »Okwinhama« »oba ensibuko«, ate wano n’aghali okwinhama okw’ebirungi n’ebibi byonabyona. Titukoberwa okugonzania kwa Adamu ni Eva, ni Katonda kw’atwala ntangama ki, aye tukoberwa ku kugwa okwaligho olw’obudheemu obwasooka, Okwonoona okwasooka ku Kibono kya Katonda, Okusendebwasendebwa okwasooka, okukola obwenzi obwasooka n’ebindi. Eva mu kusooka yali mu Adamu mu Butonzi bule obw’omwoyo (kenga 1), ate mu Kenga 2, mu kikolwa eky’okutonda eky’okubiri, mu mubiri, yatoolebwa mu Adamu. Mu kino mwe tubonera entegeka ey’obununuzi okuvira irala mu kwinhama kwene. Omugole wa Kurisito yali mu Mununuzi, Bwe yali mu Mubiri Gwe ogw’omu igulu, ate wonka bwe yaidha mu mubiri ogw’omuntu, era yaafiira ku musalaba, agho omugole yaatoolebwa okuva mu luuyi lwe ng’abita mu bununuzi olw’okuyugha omusaayi.

Mu kulangirira kwe, Owoluganda Branham yeyongera okuba ati, okuva ku kwinhama, ebintu byonabyona, byalinga bibiri bibiri, ekisaadha n’ekikazi. Ekidhuubo gho kyolekebwa nti ebitonde ebyasooka nga tibisobola kulebwa ni bigwa (olupapula 25). Olwokyo, omuzigu yalondamu okwogera eri omukazi ataali mu butonde obwasooka. Musengwa Katonda yagha Adamu ekiragiro kino nga ni Eva akaali mu ye, “Oli wa idembe okulya ekibala kyonakyona ekya kiisi muti oguli mu nimiro. Aye otalyanga ku kibala kya ku muti ogw’okumanha obulungi n’obubi, kuba olunaku lwene lw’olikirya, olifa.” (Amainhama 2:16b-17). Katonda yali ayogeire ni Adamu, omuzigu yaalonda Eva okuba mwine ate yaamutaayiza mu kukubagania ebidhuubo ku »ekyo Katonda kye yali akobye«. Waire n’olwaleero omuzigu akozesa ebibono birala ebyo ebyogerwa abantu kamaala, “Bwene Katonda ayogeire atyo…?”, “Bwenebwene Akikakasa…?” n’ebindi, agho yagootania ebinti byonabyona. Katonda yali ayogeire ku muti ogw’endhawulo gwe yali tagwaniire kulya. Ogwo n’ogwali omutu ogw’okumanha obulungi n’obubi. Omuzigu yayogera ku miti gyoonagyoona. Atyo yasigala n’eisomo aye nga ti mu mazima.

Mu kikolwa eky’obutonzi ekyasooka, byombi ekisaadha n’ekikazi, byali kiraala. “Agho Katonda yaatonda abantu mu mboneka ye yeene, yaatonda omusaadha n’omukazi” (Amainhama 1:26-29). Waire nga Okutonda kwonakwona kwali kuwaire ate nga kwali kulungi inho nga Katonda amaliriiza Omulimo Gwe, ate yawuumula ku lunaku olwomusanvu yaalutukuza )Amainhama 2:1-3), butereevu oluvanhuma lw’ekyo tusoma, “… era nga ghazira muntu alima ku nsi.” (2:5b). ky’aligho ghonka oluvanhuma nga omuntu ng’amaze obumbibwa okuva mu itaka ery’ensi asobobole okulambala edoolo era Eva yaamutoolebwamu. Mu mubiri guno ogw’eitaka ng’asobola okukolz emirimu gyonagyona egy’oku nsi, aye mu mubiri ogwo yaagwa era olwekyo Musengwa yali n’okwidha mu mubiri guno ogw’eitaka okutununula ife atutoole mu kugwa. Omulokozi yafuuka ng’abo be yali wa kulokola mu buli nsambo (Abaheburayi 2:17). Ate baliba oti ni Mwene mu kumaliriza (1 Yoanne 3:2). Kuba okuzaala n’okusendebwasendebwa okwasooka kwaligho nga kubita mu gusota, boonaboona abazaalibwa mu bantu okuva mu kwinhama bali wansi ow’okugwa n’okufugibwa kw’oyo omubi. Kaini yali mwana wa Sitaani (1 Yoanne 3:12). Mu kusaba kwa Musengwa tukoba, “… tulokole mu bubi …” Musengwa ow’omu igulu yali ali n’okwidha mu mubiri ogw’omuntu, ng’abita mu kuzaalibwa n’Omwoyo, memale mu butuufu asobole okututoola mu maani ag’omubi.

Ekiseera kyene ekyo Eva bwe yaikiriza okukubagania ebidhuubo n’ogusota, agho yaikiriza obukumu bwa Sitaani. Oluvanhuma lwa kino yaaletera Adamu okumu wulira, era yamwingiza mu kibi, ekitakania Amateeka ga Katonda, ekyamuletera okugwa. Buli mukazi aleetera omusaadha okwonoona nga Eva bwe yakola aba afuugibwa omubi nga Eva bwe yali. Kituufu okukubagania ebidhuubo kuno buliidho mu baamu okutakana ku »ku Katonda kye yakoba«. Mu nsambo oti n’eyo omuzigu akyusa Ekibono kya Katonda yaakigootaania mu bidhuubo byaibwe ni mu minhwa dhaibwe nga tibakitegeera. Sitaani buliidho akozesa Ekibono kya Katonda ng’alubirira okuguya. Yena yaidha eri Musengwa waife n’ebibono, “Kyaghandiikibwa” kiri mu nsambo eno yonka mw’asobola okuguya n’okuleetera okwonoona. Buli buguya gaba mazima agakyamiziibwa. Tuteekwa okukozesa era tunonereze ekyokuboneraku kya Musengwa waife, Eyayagaanana n’omuzigu n’ebibono, “kyona kyaghandiikibwa!” Sitaani atwala Ekyaghandiikibwa kiraala okuleba abaikiriza, tuteekwa okutwala Ekibono kya Katonda kyonakyona okutakana omulebi.

ENKOMERERO EY’A »MAINHAMA«

Katonda yairamu mu busungu ku kugwa. Yakolimira ogusota ogwo okuva mu kiseera kyene ekyo gwalekera okwogera era n’emboneka yaagwo yakyuka. Ng’ekyo kikaali kubaagho, nga gwogera ate gw’atambula, okuva mu kiseera ekyo kyene gwaba ogusota ogw’ekululira ku nda ku itaka. Eva ti yakolimiirwa, yali ateekwa okugumira ekibonerezo kuba y’asendebwasendebwa era olwekyo yali alinokuzaaliranga abaana mu bulumi. Katonda tiyata kibonerezo ku munhwa, aye mu nda ya Eva mwe kisaana okuba. Okughemba ekiswoalo n’amakaba ag’omuti omutiini, ate nga kituufu ti wansi wa muti omu apo Baibuli gw’etogeraku, kyoleka mu lwatu ki ekyaligho. Adamu yeena ti yakolimiirwa, aye eitaka lye yali alinokulimangaku n’erya kolimiirwa. Yali n’okufuna eky’okulya ng’abita mu kufaabiikana. Okunenezebwa okuva eri Musengwa kw’ali “… olwokuba wawulirisa mukazi wo bye yakukoba” (Amainham 3:17a).

Okuva kugwa mu mubiri guno lwe kwaligho, boonaboona batyo bwe bali mu bulamu bwaibwe wano ku nsi. Abakazi bazaala abaana baibwe mu bulumi, ate abasaadha abakola emirimo mu mubiri guno bafaabiikana. Mu kufuuka kw’emibiri gyaife, ate ni mu Kwira kwa Kurisito okwokubiri, okununulibwa kwaife kuliba kutuuse. Ng’ekyo kikaali kubaagho abaikiriza n’abatali baikiriza bafaana mu mubiri – Bombi bali n’ebizibu birala, n’okw’egomba kulala n’ebindi.

Bwe tunonereza obuzibi obw’amaani obw’aligho mu Lusuku lwa Katonda, Musengwa Katonda yagha ekisuubizo ekisooka eky’obununuzi, nti ensigo eridha k’ebita mu mukazi ebetente omutwe ogw’ogusota. Sitaani yaleeta ensigo ye ng’abita mu Eva, ate Katonda yaaleta Ensigo Ye ng’abita mu Maria. Yakoba, ng’ayogera eri omuzigu, “Ndidha kutaagho enzigu ghagati wo n’omukazi, ni ghagati gh’eizaire lyo n’eizaire ery’omukazi. Eizaire ery’omukazi eryo liidha kukubanga omutwe ligutentene, era weena oidha kulimoodhanga ebigere.” (Amainhama 3:15)

Owoluganda Branham ayeegeresa nti, oluvanhuma lw’okugwa, Okwinhama okwasooka kwali kuwoire, okwo Yesu, Musengwa waife, kwe yayogeraku mu Matayo 19 bwe yakoba, “… aye nga okuva mu mainhama kityo ti bwe kyali.” Oluva lw’okugwa, atyo bw’akoba omusaadha wa Katonda, endagaano eyindi yeetaagibwa, era okwagayaga okw’omusaadha n’omukazi agho kw’akoma. Akanogole: “Buti bona. Buti oluvanhuma lw’amainhama, oluvanhuma olw’amainhama, ng’okubala ebiseera kutooleire (einhuma w’ekyo ky’ali obutawaagho) kyali kiwoiregho. Bona ng’okugwa kumaze okubaagho ku lwa Eva, oluvanhuma olw’okugwa, waaligho obwetaavu obw’Endagaano eyindi okukolebwa. Buti, kino kidha kuleetera okwekontola, aye ndidha kukugha Ekyaghandiikibwa okukakasa nti kino Kituufu. Buti bona, oluvanhuma lw’okugwa … Yesu yakoba »Katonda, ku mainhama, yakola omusaadha n’omukazi,« aye buti, oluvanhuma lw’okugwa – buti, tuli kuja nga tusiika ekyo; endagaano yali nti baagayaga – aye buti oluvanhuma olw’okugwa, ghaligho endagaano eyindi ekoleibwa. Buti, yali takaali afugira ghalala naye. Buli mulala alinokuba n’endagaano ey’endhawulo.” (olupapula 31).

Okwagayaga omusaadha n’omukazi kwe baalinakwo ku kipimo n’ekirala agho kwakomenkerezebwa era Adamu yateebwagho ni Katonda mwene ghaigulu wa mukazi we, “era aidhanga kukufuga!” mu kino ghazira kikyuse eri omukazi omwikiriza mu ndagaano empyaka waire nga bangi bandikobye n’amamiro ag’amaani oba mu nsambo ey’amamiro aga ghansi einho, “ekyo nkiroba!” Paulo aghandiika ati, “Aye n’endha mumanhe nga Kurisito n’afuga buli musaadha, omusaadha n’afuga mukazi we, era Katonda n’afuga Kurisito.” (Ab’e Korintho 11:3). Eyo n’entegeka ya Katonda eri abaikiriza. Omukazi omwikiriza ow’eirala aidha kw’emerera ku kituufu era mu buvuunanizibwa obwamugheebwa Musengwa Katonda Mwene, ate aganhe okufugibwanga iba. Bw’ataisa kanagansi mu ntegeka eno eya Baib uli, agho aba yeesalaku omutwe ate ng’Ekibono kya Katonda bw’ekikoba aba aziraku mutwe gumufuga.

Oluvanhuma lw’okugwa, amainhama Yesu ge yayogeraku, gaali gawoiregho. Akanogole: “Buti, ka tubone Yesu kye yayogera ku: »Okuva mu mainhama ti kyali kityo.« buti, ti kiri kityo okuva – kiri – buti, kiri luvanihuma lw’amainhama. Buti ghaligho endagaano edh’emirundi ebiri. Okusooka yali bw’adagaano. Adamu ni Eva baali baagayaga; omusaadha mulala, omukazi mulala. Buti omukazi yayonoona. Ate akola ki? Ekyo bombi ky’abaleetera okufa era Katonda yali n’okukola endagaano n’ekyo, endagaano eyindi. Wano kiri wano buterevu mu Mainhama 3:16. Yakola endagaano eyindi. … Buti, ekyo kigemagana n’amainhama ti bwe kiri?” (olupapula 32).

Mperaano buti Owoluganda Branham ayogera ebintu ebiboneka oti tibitegerekeka ye tuli, aye bw’etuganha ni tuba abetegefu okutwala ekyo ekyogereibwa, kidha kuba eky’ekango, mu kiseera n’ekirala ekyo twidha kutegeera ekifo kyaife: Akanogole “Buti, obona, oluvanhuma lw’amainhama kyali – ekintu ekindi ky’aleetebwa. Buti, kino kidha kukukanga. … agho Endagaano ey’emirundi ebiri lwe yakolebwa n’omusaadha n’omukazi nga babita mu kumanhagana mu mubiri (endagaano eyindi ghalala agho; ti ndagaano ere eyasooka, aye endagaano eyindi), buti ki ekireeteibwa? Okubayiiza abakazi abangi mu byonabyona. Memale oluvanhuma lw’amainhama, okubayiiza abakazi abangi kwainhama mu bantu ni mu bisolo, oluvanhuma lw’amainhama, okugwa, … endagaano eyokubiri, ekintu ekisaadha kirala n’ebikazi bingi …” (olupapula 33).

Nga bwe kirangiriirwa mu kusooka twenatwena tw’ekanze. Ti twandisuubire kufuna ebibono oti n’ekyo. Ghazira ali n’ekigendererwa eky’okubayiiza abakazi abangi, aye okuta ebintu mu ntegeka ey’Ebyaghandiikibwa. Owoluganda Branham yayeegeresa Baibuli by’ekoba, ate yaadhulira nti ekifo eky’omukazi kyandhawulo okuva kw’ekyo eky’omusaadha.

Yeyongera, ku musingi guno, n’obwesimbu bwonabwona obwa Katonda obusobola n’okutegerebwa mu mamiro ge era ng’akoba, “Bona! (otalemererwa kino buti; mukitwale wansi mu myoyo gyaimwe.) ate ghazira mukazi naire mulala ku ayinza okuba n’omusaadha owundi aswiika omulala, aye omusaadha omulala oyo asobola okuba n’abakazi olukumi. Ekyo kiri nti ATYO BW’AKOBA MUSENGWA.” (olupapula 34).

Aye buti twekanze inho ebitakobeka, aye Paulo yayoleka ekirowoozo n’ekirala ekyo ekigema ku mukazi, “Namwandu okughandiikibwa mu baanamwandu, ateekwa okuba ng’agheza emyaka nkaaga egy’obukulu. Era ateekwa okuba nga yabairaku omusaadha mulala yenka…” (1 Timotheo 5:14). Ebintu ebigema ku musaadha n’omukazi byona byolekebwa mu by’aghandiikibwa bino, Owoluganda Branham by’atugha ng’eky’okuboneraku mu Kanogole: Matayon 5:32.1 nenda obone wano, okuwagira ekirowoozo kirala kino eky’omulala n’abangi…: »Aye Nze mbakoba nt, kiisi anaabinganga mukazi we, okutoolaku ng’amulanga bukaba aba amuleeteire okwenda ate n’oyo abayiiza omukazi ye babinze aba ayenze (lwaki? Aidha kubaira kabiri); … ate abayiiza oyo ye babinze akola obwenzi.«” (olupapula 36-37). Wano kabiri tuteekwa okwetegereza inho ku abo ebiboono bino ye biri kukoberwa.

Olwa kino, omusaadha bwaba awaire mukazi we embaluwa ey’okumubinga ate nga n’eghandiiko ekimwikiriza okuja okubaira kabiri, ate bwafuuka omukazi ow’omusaadha owundi, tasobola kwira eri iba eyasooka waire nga iba oyo owokubiri afiire bufe, kuba aba amaze kufuulibwa atali mulongoofu. (Amateeka agokubiri 24:1-4).

“Musengwa Katonda akoba ati omusaaadha bw’abinga mukazi we, omukazi oyo naabaira omusaadha owundi omusaadha oyo asobola kabiri okwiza omukazi oyo? Olwo ensi eyo eba teyonoonoike?.” (Yeremia 3:1). Katonda atwala ensonga yoonayoona nga yaabumalirivu.

Buti omuntu owundi ayinza okw’ogerera ghaigulu, Abasaadha ba Katonda mu Ndagaano Empyaka, Paulo ni Branham, mujiire inho! Obutuufu tubufuna gha? Tuli n’okwagayaga!” ekyo kituufu. Omwoyo gw’omulembe guno ata mu nkola okwagayaga aye omukazi alikweniinia mwene okuba ghaigulu w’omusaadha mu kifo ky’omusaadha okumufuga, ye naafuga omusaadha, omulanzi yakoba atyo Omwoyo wa Katonda aniinia eidala okutakania ebiri kukolebwa mu kiseera kino okutuusa abakazi boonaboona abaikiriza Ekibono kya Katonda batukuuzibwa mu ekyo ate baafugibwa ni baiba baibwe ate abasaadha boonaboona beeghaayo baafugibwa ni Kurisito ate boona kabiri baatukuuzibwa mu bugonvu okubitira mu mwoyo. Agho ni, nti entegeka ey’obwa Katonda etakyuka ghe n’asigalira nga y’amaani.

Owoluganda Branham ayogera ku mutume Paulo,Mu mbaluwa 1 Timotheo 2:9-15; nti tiganha mukazi yeenayeena okwegeresa, oba okulagira omusaadha. Oluvanhuma nga Eva amaze okutwalibwa n’obukumu bwa Sitaani yatoolera okulagira Adamu okutuusa bwe yakola ky’ayenda, agho yaayona amateeka ga Katonda. Kutyo okugwa bwe kwali. Katonda yanhoomwebwa inho ate n’entegeka Ye yaadheemebwa ate yeeyongera okuba etyo, n’abo boonaboona abazira kifo mu ntegeka ey’obwa Katonda. Ensonga omutume gye yagha nti abakazi bawulire baiba baibwe n’eno, “Kuba Adamu n’eyasooka okutondebwa, memale kwairaku Eva. Era Adamu ti n’eyasendebwasendebwa, aye omukazi n’eyasendebwasendebwa n’agwa mu kibi” (vv. 13-14). Kabiri amala yagaita kino ni 1 Ab’e Korintho 14 ate yaakoba ati omukazi abenga muwulize, “… era ng’amateeka bwe gakoba” (v. 34). Enkola ey’eira? Endagaano Enkaire? Akyagha abakazi? Mbe naire! Aye nga Katonda atakyuka bwe yata ebintu byonabyona mu ntegeka nga bwe bigwana okuba ng’ajira ku mateeka ge. Musengwa ti yaidha kudibya Amateeka, aye okugatuukiriza. “Muleke kudhuuba muti naidha okudibya Amateeka oba abalanzi, tyaidha kudibya aye kutuukiriza. Bwenebwene mbakobera nti okutuusa ng’eigulu n’ensi biwoiregho, enukuta endala waire akatoonheze akalala tibiridibizibwa mu Mateeka, okutuusa nga byonabyona bibairegho.” (Matayo 5:17-18). Kye Yayogeraku eira kisigala kituufu ebyanda n’ebyanda.

ENTEGEKA YA KATONDA ETA KYUKA

Ky’amu lwatu nti entegeka ya Katonda eta kyuka esigala nga yenyongerayo mu Ndagaano Enkaire n’Empyaka. Mu kyasa kya 20, Katonda akoba ekintu kiraala ekyo kye yakiba emyaka kakaaga, enkumi ina oba ibiri. Singa omuntu yeenayeena akiroba aba yeeteire mwene mu kipimo n’ekirala n’abantu ab’endowooza ya leero, abazira kibakulembera, aye nga batambulira mu majira gaibwe beene ag’abatwala mu zikiirira. Twena twenda twebuuze beene, kyandibaire kitya singa Katonda ayogera kino, ate kabiri yayogera eky’endhawulo olundi. Tiyandibaire Katonda. Oyo mu butawaagho yateeragho boonaboona entegeka, n’abantu ate kabiri n’ebintu ebibaagho mu lugendo olw’ekiseera eky’obulokozi okutuusa ku kutuukirira. Yandilamwire atya n’amateeka amalala ago singa tigaaganibwa nti tigakyukakyuka mu Kibono Kye?

Akanogole: “Mperaano buti, tubona ekifaananie kyonakyona nga kyeyoleka ye tuli. Agho ghaali. Kyova Katonda tamuganha kwegeresa, tamuganha kukola kintu kyonakyona mu Kkanisa aye okubaagho ng’asiriike busiriike nga y’eghembye mu maiso.” (olupapula 29). Ekibono ekikambwe inho omuzira kugonza? Naani aghanga okukiwulira? Naani aghanga okukigumira? Naani aghanga okukyeguunhaku naira einhuma? Naani aidha okukisangaaza n’omwoyo omusiimu ate amale yeyongereyo mu maiso? Mu Ndagaaano Empyaka titwagaana bugheereza obw’abatume abakazi, abalanzi abakazi, abakazi abakobera abantu Ekibono, abeegeresa n’abaayi. Mu mulemebe ogw’okuna ogw’Ekikunsu Ky’Abaikiriza mu Kurisito malaika aneneyebwa kuba tiyakomya mukazi oyo Jezebeli ey’efuula okuba omulanzi omukazi ate kabiri yali ali kwegeresa (Okwolekebwa 2:20). Katonda yayogera mu bukambwe obutakobekaku eri malaika w’Ekikunsu ky’Abaikiriza mu Kurisito kuba yaleka omukazi ono okukola nga bw’ayenda. Musengwa ow’omu igulu akola n’ekirala ekyo leero.

Omulanzi Ezekieli yali amazi okwoleka kyaikiriza okutakania abalanzi abo abakazi oluvanhuma lw’okunenia abalanzi abaguya n’ebikolwa baibwe (Ezekieli 13). Musengwa yaamukoba ati, “… kyukira abakazi abo abali mu bantu bo, aboogera ebyo bye bayiiyiiza obuyiiye beene…” Abakozi abo baali bageezi inho era nga baidhi nga bwe bagwaanire okulamu ebintu, aye baabakobera nti bakagwireku, “Mu kagwireku Imwe abakazi abatungira buli muntu eyirizi edh’okuvaala ku mikono n’ebitambaala eby’okwesiba ku mitwe…” N’abo abayinza okukola buli kintu kyatuukana mu nsambo dhoonadhoona. Nga balagula baba batwala emyoyo gy’abantu ate okubitira mu kukulemberwa okw’obuguya bagiita olw’obutwa obubirimu. Mu nsambo oti n’eyo baba tibalagula aye baba bali kuloga ate bulogo bwene. Kyonakyona omulogo ky’alanga kinza okuba ekituufu, aye obulanzi buva eri Katonda ate obulogo buva eri Sitaani (gerangerania Ebikolwa by’abatume 16:16-18, Ebikolwa by’abatume 21:7-14 a. o.). Mu bulanzi obuletebwa ni Mwoyo wa Katonda y’Ekikunsu ky’Abaikiriza mu Kurisito buliidho ghabaagho ensonga isatu enkulu: Ebibazimba, ebibagumya, era n’ebibaizamu amaani (1 Ab’e Korintho 14:3). Kyonakyona ekiva Ye Katonda kira eri Ye ate kigemagana Naye, ate tikigemagana n’oyo akozesa ekirabo, kuba ye kibya bwa bubya. Abalanzi abasaadha n’abalanzi abakazi abaguya, okusingira irala bamanhibwa olwa kino. Boogera oti Katonda Naali kwogera. B’eyoleka ng’abali mu mwoyo einho, abo be bagheereza baikiriza ebyaibwe be boogera n’okwikiriza okw’ekito. Nga babita mu »kirabo« kyaibwe basiba abantu eri bo beene ate baabaletera okubesigama ku bulanzi bwaibwe. Kino, nga bwe bakoba, kwolekebwa kwaibwe beene, okusiba abantu mu by’omwoyo eri bo beene. Mu kiseera n’ekirala emyoyo egyo egiinoleirwa gifiirwa eidembe ly’agyo, kuba batya nti Katonda ayinza okwoleka ekintu kyonakyona ekibagemaku.

Babeesiga ku lw’ebirabo, ate babaikirikizamu aghazira kutegeera nti bo n’abalanzi bano abaguya basikiibwa ghansi aghalala n’eiteeka lya Sitaani erifuga abantu bano. Ebyaghandiikibwa bikoba, “Kale ni timukairayo kufuna kubonekerwa kwa bulimba, waire okwiramu kabiri okulanga eby’obuguya. Nja kuwonia abantu bange mbatoole mu buyinza bwaimwe, olwo mumanhe nga Ninze Musengwa Katonda.” (Ezekieli 13:23). Kibi inho kuba abantu batyo abataisa kanagansi mu Kibono kya Katonda bafuna okubonekerwa okuleetebwa omwoyo omuguya. Abo abakozesa ekyo ky’ebeeta ebirabo bona ti bakiidhi nti obulanzi bwaibwe, obugemagana n’okubonekerwa okuguya, bulogo; kale ni, abaikriza abo abeesimbu, baleetebwa wansi w’obuloge, ate nga tibakiidhi. Ghazira muntu asobola kulowooza nti abantu abali n’ebirabo bityo eby’omwoyo nti b’olekebwa eri abantu ate baakozesebwa omuzigu okukyamya ate n’okuzikiriza Ekikunsu ky’Abaikiriza mu Kurisito. Bino byonabyona birayo eri Eva eyasendebwasendebwa n’omuzigu ate yaafuuka ekikozesebwa kye okuziikiriza entegeka ya Katonda eyasooka eri abaana Be.

Ghaligho n’okulemberwa okw’obuguya okuyinza okwidha ku muntu yeenayeena nga bwe kyali ku Petero eyali n’ekiteeso ekirungi einho; yategeeza kirungi, era yaakoba musengwa nti Atabonerera. Yamutwala ghambali era yaamukoba ati, “Musengwa tokoba otyo, Katonda agwana ayambe ebyo birobe kukutuukaku. Aye Yesu yaakyuka yaakoba Petero ati: Nva mu maiso Sitaani, oli kitimuguunha mu njira yange kuba ebya Katonda tobitegeera, otegeera bya bantu” Petero, waire, tiyayogera ye Musengwa ebigema ku Kwolekebwa waire obulanzi okumwiikirizisia, nga bwe kibaire ku ba jezebeli, Abaasiigibwa omuzigo abaguya n’abalanzi abaguya okutuukira irala mu kiseera kyaife. Ekituufu kiri nti Petero ti yeetegereza inho mu kaseera ako yaaba ghansi w’ekiruubirira ekirungi aye nga kukulemberwa kwa Sitaani.

Twenatwena tuli n’okwegendereza ebiseera byonabyona. Ekiseera kyonakyona bwe ghabaagho ekyogeirwa ekitaisania n’obudhulizi bwonabwona obw’Ebyaghandiikibwa, okukulemberwa okukyamu n’okuli kubaagho tikya nsonga omuzigu ali kwogerera mu ani mu kaseera ako. Ekibono kya Katonda kyonka buliidho n’ekipimo ekituufu kyonka. Kyonakyona ekiva mu Mwoyo wa Katonda buliidho kiisania n’Ebyaghandiikibwa Ebitukuvu. Ekindi kyonakyona kiyinza okuba eky’eiddini, aye mu kiseera n’ekirala nga kikyamya era nga kikulemberwa obuguya. Tighabangaghooku kiseera eky’obwetaavu obw’okutegeera emyoyo nga bwe kiri mu mulembe guno omuguya, aghali obutuufu n’obuguya nga buli ghalala inho nti guli kisoboka n’omulonde yandi guyiibwa.

Ebigema ku bugheereza Katonda yabita ku boluganda olw’okuzimba Ekikunsu ky’Abaikiriza mu Kurisito ekya Katonda (1 Ab’e Korintho 12:28; Ab’e Efeso 4:11 a. o.). Paulo yali n’okukobera abakazi abaali abetegefu okukozesa ebirabo, okusaba n’okulagula ekiidha okubaagho, okukulemberwa ghe kwidha, olwekyo, Kiri n’okusooka kigezesebwe, kuba omuzigu yeeyibiriza yaidha nga kumpi kufuna kukulemberwa okwo. Olwekyo, baali n’okweghembaku emitwe gyaibwe balobe kusitula ghaigulu nindho dhaibwe kuba okwekudumbaza mu by’omwoyo kukulembera okugwa okw’omwikiriza yeenayeena. Okupiita enviiri, mu nh’ekobaano eh’okusaba dhityo ebirabo ghe biri kuba, kyabagheebwa nga eby’okweghemba byaibwe (1Ab’e Korinto 11:5+15), ate kikola nga obugonvu obuboneka nga bwe ky’endebwa mu byaghandiikibwa, kulwa b’Amalaika abali mu Kikunsu ky’Abaikiriza mu Kurisito. Bamalaika bano n’abagheereza ba Katonda (v. 10). Ekibono »malaika« n’omu »kwenda« n’ebirala mu kighandiiko ekyasooka. Bwe tusoma nti abandi basangaaza bamalaika nga tibaidhi (Abaheburayi 13:2), Tiyali Gaburyeli waire Mikaili aye yali Paulo ni Petero, n’omugheereza yeenayeena owundi owa Musengwa nga omugeni. Emikuzi musanvu tusoma mu Kwolekebwa 2 ne 3: “… Eri malaika w’Ekikunsu ky’Abaikiriza mu Kurisito … Ghandiika …” Oyo n’Omukwenda eyateebwagho ni Katonda. Abagheereza abatuufu aba Musengwa baba bakwenda ba Kurisito era bakiise Be. (2 Ab’e Korintho 5).

Owoluganda Branham aisania mu bwidhuvu n’ekyo Paulo kye yaghandiika era airaganhamu ekyo omutume kye yakoba, “Kuba omusaadha tiyatondebwa ng’ava mu mukaz, aye omukazi n’eyava mu musaadha. Era omusaadha tiyatondebwa ku lwa mukazi, aye omukazi n’eyatondebwa ku lw’omusaadha. Ku lwa bamalaika omukazi agwaine okweghembanga ku mutwe kyoleke ng’afugibwa iba.” (1 Ab’e Korintho 11:8-10). Kisuubirwa nti boonaboona baliba n’okutya Katonda okusaanire, okugha akanagansi Ekibono Kye ate n’eri Abakwenda Be n’Obukwenda Bwe. Buli Kibono kya Katonda Kyona, ekyogera ku kamanhiso ak’obuyinza, nga bwe kyatulekerwa, Kitukuvu ate ky’aiteeka ng’Ekibono ekindi kyonakyona ekya Katonda. Omuntu aba mulamu olwa buli Kibono ekiva mu munhwa gwa Katonda. Tuli n’okuba abeetegefu okutambula olugendo lwonalwona mu buwulize ni mu njira yeene eyo baganda baife ni baaninaife ghe baakola mu kwinhama kw’Ekikunsu ky’Abaikiriza mu Kurisito ekya Katonda ekyasooka nga bakulemberwa Mwoyo Mutukuvu. Mwoyo Mutukuvu akulembera ate akola buliidho mu nsambo n’endala.

OBWENZI NI KI?

Omusaadha, nga Ebyaghandiikibwa bwe bikoba, tayinza kukola bwenzi mu bufumbo bwe mwene. Ye, waire kiri kityo, akola obwenzi buli lw’atwala omukazi ow’omusaadha owundi. Omukazi oyo, mu nsambo eyo afuuka omwenzi. Katonda yategeka obufumbo ng’ekintu eky’endhawulo inho ate ekitukuvu ate Katonda akuma obufumbo mu nsambo ey’endhawulo inho. Ku mateeka ga Musa ikumi abiri googera butereevu eri abasaadha, “Mutayendanga!” ate Muteegwanizanga baka beene!” Kino kintu kibi inho nti kiyinza okufaananizibwa wonka n’okugwa okwaligho mu mainhama. Katonda yalagira, “Omusaadha bw’anaayagaanibwanga ng’ali n’omukazi ow’omusaadha owundi mu buliri, bombi omusaadha n’omukazi baidha kwitibwanga. Mu nsambo eyo munaabanga mwetoireku ekibi ekyo mu Isiraeli.” (Amateeka Agokubiri 22:22). Katonda yalagira ekibonerezo eky’okwitibwa olw’ekikolwa kino nga bwe kyaghandiikibwa kyona mu Balevi 20:10, “Omusaadha bw’anaabanga ni muka musaadha mwine mu buliri, , n’oyo ayagaanibwa mu buliri n’omukazi wa beene, abenzi bombi omusaadha oyo n’omukazi, banaitibwanga.” Mu Baheburayi 13:4 twagaana Ebibono, “… kuba abadankaanu n’abenzi, Katonda alibasalira omusango” (Abaheburayi 13:4b).

Ebigema ku bwenzi omulanzi yeeyongera mu kulangirira kwe mu lupapula 34, ni mumaghanga gale abasinza ebitali Katonda omukazi ow’omusaadha owundi tagemebwaku. Okutuusa n’olwaleero luno kimanhiibwa mu maghanga, ebiseera ebindi abatasobola ku n’akughandiika nti tibalikola kikolwa oti n’ekyo naire. Kyabazinga ow’abamaghanga agandi Abumeleke bwe yali mwetegefu okutwala Sara, muka Aburahamu, Abrahamu gwe yali akobye ati mwanhinha, Musengwa yamubonekera mu kirooto, ate tiyaikiriza kino kubaagho. “Mpagaano ni, Izaayo muka beene; kuba omusaadha oyo mulanzi, era aidha kukusabira obe mulamu. Aye bw’otayizeeyo mukazi, manha ng’oteekwa kufa, iwe n’abantu bo boonaboona.” (Amainhama 20:7). Kyabazinga yali ateekwa okwizaayo Sara eyali muka Aburahamu, kuba ekyo kyali Kiragiro kya Musengwa.

Solomoni, eyali n’abakazi kamaala, oyo omulanzi Nathani gye yayeta Jedidiah (2 Samueli 12:25) ekitegeeza »agonzebwa Musengwa« yakoba, “Omuntu ayenda ku muka beene tabaamu kategeera. Aba ali bwa kw’ezikiriza mwene. Balimunhooma, baamukuba, yaanuubukanuubuka era okuswala kwe tikuja kumuvaaku naire …” (Ensambo 6:32-33). Katonda yataagho ekiswalo ekitavaagho ku kwenda baka beene. Abasaadha abatwala omukazi w’omusaadha owundi boogerwaku ng’abazira kutegeera. Yesu Musengwa waife yakitaaku inho eisira, bwe yakoba ati; Buli alingirira omukazi olw’okumwegomba aba amwenzeeku mule mu mwoyo (Matayo 5:27-28).

Yoanne Omubatiza yaghaghaabira Kerode kuba yatwala muka muganda we abe mukazi we, kuba ekyo kyali tikikirizibwa mu mateeka. Nga omulanzi tiyandibaire bwa muntu aleeta emiraala, aye yali n’okulangirira ekibono ekibono kya Katonda ekikoba kiti, “era otabanga na muka muganda wo mu buliri.”

Waire nga Owoluganda Branham yali ayogera eri Ekikunsu ky’Abaikiriza mu Kurisito, ayogera ku basaadha ba Katonda okuva mu Ndagaano enkaire, nga Aburahamu, Yakobo era n’abandi. Akanogole: “Mubonere ku Yakobo, omwava abakulembeze. Yali n’abakazi bana. Yabaiza abaghala babiri nga baaluganda ate yaaba n’abakazi babiri abandi abaali babeeranga bakazi be emirimu Ng’ekyo okiziiza embali (abakazi be yali n’abo mu mateeka, era abo abakulembeze baazalibwa butereevu okuva mu bakazi abo abaabeeranga bakazi be emirimu.” (olupapula 44). Yakobo tiyakola bwenzi, aye Daudi yabukola, bwe yatwala Bathsheba, muka Uria. Omusaadha wa Katonda, ng’amaze okugabana ebidhuubo bityo n’ife, mu bugonvu akoba, “Bona, oteekwa okuleka ekibono ky’akola mu butuufu.” (olupapula 44).

KATONDA AYENDA BUTUKUVU

Paulo yayogera ku nsonga embi einho mu 1 Ab’e Korintho 5, omusaadha bwe yali atwaire mwalikwa wa inhinha okuba mukazi we. Mu kugemagania ku kino, tukoberwa tuti, “Otawemulanga lata wo ng’oba n’owundi ku bakazi be mu buliri.” (Abalevi 18:8). Omusaadha ono ti yakola kibi kyonka aye yali wansi w’ekikolimo kuba kye yakola kiri kirala ku bikolimo eikumi n’ebibiri Katonda bye yayogeraku, “Omusaadha yeenayeena anaawemulanga ise, ng’aba n’owundi ku baka ise mu buliri, akolimirwenga!” olwo abantu boonaboona baliiramu bati, Amiina.” (Amateeka Agokubiri 27:20).

Mu Balevi, ekengsa 18 okutuuka 20, twagaana olukalala olw’ebyonoono kamala ebirobera omuntu okwingira mu bwakyabazinga bwa Katonda, nga bino bwe bikontana n’obutukuvu kuba aghazira obwo, ghazira alibona Musengwa (Abaheburayi 12:14). Agho, twena twagaana ebintu eby’endhawulo ebyogeirwaku ebiraga ensambo abasaadha n’abakazi bwe bwandikoze ekikolwa kino n’ensolo; ate kabiri n’abakazi bwe basobola okuba ni bakazi banaibwe mu buliri ate abasaadha ni basaadha banaibwe mu buliri nga Paulo bw’ayogera mu B’e Roma, ekenga 1. Mu lwatu inho Baibuli ekyoleka, “Otabanga na musaadha mwino mu buliri mu nsambo abasaadha ye babaamu n’abakazi. Ekyo ky’enhinhalwa. Omusaadha oba omukazi atabanga na nsolo, mu nsambo abasaadha ye babaamu n’abakazi mu buliri. Obudankaanu obwo bumufuula atali mulongoofu.” (Abalevi 18:22-23). “Kyova Katonda yabaleka okufugibwanga okwegomba kwaibwe okubi. Abakazi baibwe mu kifo eky’okukozesa emibiri gyaibwe ng’obutonde bwe buli, bagikozesa bindi ebitajiira ku butonde. Mu nsambo n’endala abasaadha baalekayo okwebisa n’abakazi ng’obutonde bwe buli, beegombanga basaadha banaibwe era baadankaananga nabo, era beereetaku ekibonerezo ng’okwonoona kwaibwe bwe kuli.” (Ab’e Roma 1:26-27). “Nenda era okubaidhusa Sodoma ni Gomorra n’ebibuga ebindi ebyali biriiraine agho, byona ebyakola ebikolwa eby’ensoni n’eby’amairu ag’abasaadha n’abakazi agatagiira ku butonde. Bino byabonerezebwa mu muliro ogutazikira, byafuuka eky’okuboneraku.” (Yuda 7)

Musengwa waife Mwene yayogera nti nga bwe kyali mu nnaku dha Sodoma ni Gomorra bityo bwe biriba ni mu biseera eby’enkomerero. Mu lwatu inho mu maiso g’abantu, tukibona nga kibaagho. Ekikyamu kiragibwa nga ekituufu ate ekituufu kyalagibwa ng’ekikyamu. Bano abadankaanu abasaadha aba mu buliri ni basaadha banaibwe bagheebwa enkabi mu kkanisa, ate abakazi ababa mu buliri ni bakazi banaibwe boona bagheebwa enkabi. Okulanga kungi okukolebwa, era emikutu gy’empulirisa gikozesebwa olw’ebikolwa bityo, aye ku lw’obufumbo, Katonda bwe yataagho, era ni ku lw’amaka, kiboneka oti tikikaaligho mu bantu. Kino kireetagho omuvuyo ogw’amaani mu nnaku dhino edhisembayo, Owoluganda Branham dhe yayeta ati »Edeni ya Sitaani«. Omulonde omutuufu yenka n’aliwona omwoyo ogufuga oluse luno ate yeeghaayo yaaganha okukulemberwa ni mwoyo mutukuvu ate yaaleka Ekibono kya Katonda kimufuge mu bintu byonabyona eby’obulamu bwe.

Mu 1 Ab’e Korintho 6 tusoma, “Timwidhi ng’abakozi b’ebibi tibalingira mu bwakyabazinga bwa Katonda? Mulobe kwerimba ghazira badankaanu, waire abasinza ebitali Katonda, waire abenzi, waire abatamiivu, waire abasaadha abadankaana ni basaadha banaibwe, abalingira mu bwakyabazinga bwa Katonda.” (vv. 9-10) Ebintu ebighandiikibwa mu lukalala wano kituufu biri lobera bangi obutaingira mu bwakyabazinga bwa Katonda nga Ebyaghandiikibwa bingi ebifaanana n’ebyo bwe byogera ate by’adhuulira. Buti, buli muntu atalinga ku nsonga ndala eno yonka ye tuli kwogeraku, aye alowooze ku bintu byonabyona aghalala ebiturobera okwingira mu bwakyabazinga bwa Katonda. Buli muntu alinge mu byaghandiikibwa ebyo ng’alinga mu ndabirwamu okubona nga bw’etuboneka mu maiso ga Katonda.

ATYO BW’AKOBA MUSENGWA, “Kale mubenga batukuvu, kuba ninze Musengwa Katonda waimwe. Mugemenga amateeka gange era mugagiirengaku, kuba ninze Musengwa abafuula abatukuvu.” (Abalevi 20:7-8). “Aye ng’oyo eyabeeta bw’ali Omutukuvu, n’imwe beene mwena mubenga batukuvu mu buli kye mukola. Kuba kyaghandiikibwa kiti: mubenga batukuvu, kuba Nze ndi Mutukuvu.” (1 Petero 1:15-16) Mu kusaba kwe, nga kabona omukulu Musengwa waife yakoba, “Batukuze n’amazima! Ekibono kyo n’amazima.” (Yoanne 17:17). Kituufu, Ekibono kye tuli kugabana kitegeeza ekibono n’ekirala ekyo ate olwekyo kiri n’okufuuka kirala ku bulamu bwaife, agho ghe tutukuzibwa mu bintu byonabyona mu bulamu bwaife.

OBUFUMBO

Katonda yaluubirira ghabeegho obufumbo obw’emiraala. Emiraala bwe giba gyagaanibwa mu bafumbo, ebyetaagisa biri n’okusooka okubaagho. Eri abo abaisuka abali bakali kubayiiza, omutume yabagha amagezi, nga bwe yakoba, »olw’ekiragiro kya Katonda«, “Katonda ayenda, mube batukuvu, era mulekere irala obwenzi. Kiisi mulala ku imwe amanhe okwebisanga mu butukuvu era ni mu kitiisa ni mukazi we. Mutafugibwanga mairu ga mubiri ng’oti n’abantu ab ‘ensi abatatya Katonda bwe bakola. Ku nsonga eno ey’okwebisa mu butukuvu, ghatabangagho muntu akola MuKurisito mwine bubi. Kuba nga bwe twabalabuliragho, Katonda abonereza abakola ebintu ng’oti n’ebyo. Katonda atweta tube batukuvu aye ti kuba badankaanu. Kale, aloba bino aba talobye bya bantu buntu, aye aba alobye bya Katonda oyo abagha Mwoyo we Omutukuvu (Ab’e Thessalonika 4:3-8).

Musengwa yayogera mu lwatu einho ku bigema ku bufumbo, okubinga omukazi ate n’obusobozi obw’okubayiiza kabiri; mu maiso agho, tusoma abeegeresebwa kye baakoba, “Abeegeresebwa baamukoba bati: oba nga ensonga dhityo bwe ndhiri ku musaadha ni ku mukazi we ekisinga n’obutabayiiza. Yesu yaabakoba ati: Ti kiri nti abantu boonaboona baghanga okutegeera Ekibono kino, okutoolaku abo be kyagheebwa. Kuba eriyo abatabayiiza olw’okuba baazaalibwa nga tibaghanga kubayiiza, yaabaayo abaafuulibwa okuba abatasobola kubayiiza, ate yaabaayo abaasalagho beene obutabaiyiiza olw’Obwakyabazinga obw’omu igulu. kale oyo akitegeire atyo ategeere.” (Matayo 19:10-12). Ebintu bino ebisatu bwe bitaba ku mwisuka, kale atalonza lonza atwale obuvunhannhizibwa nga Owoluganda mu Kurisito abayiize mwaninaife mu Kurisito. Aboluganda ni baaninaife abakali abato abaloba obufumbo, mangu ago oba oluvanhuma bafuna obuzibu obwa buliidho ate n’obw’embeera edh’omubiri. Katonda yamanha lwaki Yataagho obufumbo. Kuba Kyaghandiikibwa, “… kuba okubayiiza oba okubaira kusinga okusiriira n’amairu.” (1 Ab’e Korintho 7:9)

Ayinza okuba Owoluganda Branham mu kitabo ekyo Ebibuuzo n’ebiribwamu aghantu aghandi ghe yayogera eri abayisuka abali baja kusalagho, ndi kwogera kino nga njira ku kwidhukira kwange; bw’obona nga tosobola kubaagho aghazira mughala oyo, nga tosobola kuba mulamu ghaazira, ate nga obona nti ogwaniire okumubayiiza, agho, omanha nti n’oyo omutuufu. Oyo asobola okuba Owoluganda Frank. Aye ensonga yonayona edhidhusa ekenga omunaana edh’omukitabo eky’olwembo lwa Solomoni, ekyogera ku mugole n’oyo Abayiiza, ate n’obulamu obw’abafumbo. Mu kenga 8, obunhiriri 6-7, tusoma ku mukwano ogwogerwaku guti: “Gonzanga mulala nze zenka, onsibe ku omwoyo gwo ng’akamanhiso. Olobenga kugemerera wundi mu makono go okutoolaku nze zenka. Kuba okugonza kuli n’amaani agaagayaga n’agolumbe; eighali liri n’obukambwe obwagayaga n’obw’okufa. Okugonza kutumbuka ng’oti muliro gwene, kwayokya ng’oti n’omuliro oguli kubbeibbera ogw’amaani. Okugonza ni bw’okufukirira amaadhi amangi einho tikuzi, nib we guba omwidhuuzo ogw’amaadhi tigasobola kumira kugonza okwo, ni kudimira. Ole bw’aghaayo obukombe bwonabwona bw’ali nabwo agule okugonza, bamunhooma bunhoome.”

Mwaninaife yeena ali n’okwetegereza einho, nti ateegerere okutuusa omutuufu mwene bw’aliidha, oyo gwaidha okuba naye obulamu bwe bwonabwona; aye, ti ky’amagezi okuteegerera okutuusa lw’okairigha (1 Ab’e Korintho 7:36). Mwaninaife akali omuto ataganha kwonooneka mu nsambo yonayona. Ateekwa okukwekuuma obutamanha musaadha yenayena era aidhe mu bufumbo atyo, olwa kino, iba idha kuba musiimu mu bufumbo bwaibwe bwonabwona. Kisobola okuwulikika oti kyaira inho, kyaghaaku, aye kireetera obulamu bw’abafumbo bwonabwona okuba obw’okusagamba n’eisanhu.

Okutuukira irala ni mu biseera byaife, kyali kimaniibwa nti omughala asigala mu nhumba yabazaire be okutuusa lw’abaira era yaaba n’amaka ge mwene. Ekiri kukolebwa olwaleera kiri nti bangi bava mu maka gaibwe amangu irala okwemerera, nga bwe bakoba bati, ku bigere byaibwe beene, era n’okutaagho embeera mwe basobola okubaagho bonka. Wano ekibuuzo kisobola okubuuzibwa mu butuufu; “Abaghala batyo oluvanhuma baghanga okuba mu bufumbo era baaba abakazi abawulize mu bufumbo baatukiriza ebyo ebyendebwa baiba baibwe era baaba mu kwesiima ng’abafumbo ng’ebyaghandiikibwa bwe bikoba?”

Ghazira muntu ateekwa kuba mu bwangu mu by’obufumbo, kuba kintu ky’osalagho omukuzi mulala mu bulamu. Bombi bateekwa okutegeera mu kusooka nti mu buli mbeera ate n’abuli kipimo okutuuka ku bibuuzo ebigema ku kwikiriza nga baisania. Kiri n’okuba kiti, kuba Katonda Mwene yakoba, “… ndidha kumukolerayo omubeezi amugwanira” (Amainhama 2:18). Agho ni ghonka omuntu bw’abeera n’obukakafu nti yali Katonda Mwene eyagaita abantu abo bombi obulamu bwaibwe bwonabwona.

Katonda ali n’ebintu kamaala byakoba Aboluganda boona, “Imwe abasaadha mugonzenga bakazi baimwe, nga Kurisito bwe yagonza Ekikunsu eky’Abaikiriza mu Kurisito ni yeeghayo ku lwa kyo” (Ab’e Efeso 5:25). “Mu nsambo n’endala eyo abasaadha mubenga ni bakazi baimwe nga mwidhi muti mu kikula kyaibwe banafu…” (1 Petero 3:7a). Abasaadha bagwaniire okubaagho mu nsambo egheesa ekitiisa ate n’okughanga abakazi baibwe akanhagansi kuba kikula kyaibwe banafu. Ti kya kwesimuliraku bityomi waire abakozi ab’omu nhumba.

Abakazi bali n’okuba, nga Omutume Petero bw’aghandiika mu 1 Petero. 3, “Nga bali n’omwoyo omuwombeefu ate n’emiraala” basobole okughangula n’okusikiriza baiba baibwe okubagonzanga. Kiri eri omukazi okureeta mu maka embeera ey’omu igulu, agho ni Iba n’abaana bwe baba mu miraala. Bw’atafaayo, yaakola ekyo baibuli ky’eyogera aja kuba omukazi omuyombi, agho asobola okuleetera amaka ge okuba amagombe ate yaayonoona obufumo bwe n’amaka ge.

Omutume yeyongera okwogera mu lwatu ku buvunhanizibwa obw’omusaadha n’omukazi. “Omusaadha atuukirizenga ebimusabibwa mu bufumbo era n’omukazi akolenga atyo. Omukazi ti n’afuga omubiri gwe mwene, aye iba n’agufuga. N’omusaadha ti n’afuga mubiri gwe mukazi we n’agufuga” (1 Ab’e Korintho 7:3-4). Atyo Katonda bwe yategeka obulamu obw’abafumbo eri abo abaagaitibwa mu mwoyo era ni mu mubiri. Gino n’emiraala mu bulala nga Ye Mwene bwe yakoba, “ababiri balifuuka mubiri mulala.” omutume yeyongera, okugha ensonga ndala ku nsonga enkulu ey’obufumbo, “Ole atalobanga mwine; okutoolaku nga musoose kwisania mwataagho ekiseera eky’okusabiramu Katonda. Aye ekiseera ekyo nga kiwoireku mwirengamu nga buliidho, kuba Sitaani asobola okubasendasenda mwaloba kwekuuma” (1 Ab’e Korintho 7:5). Bakagwireku oyo omusaadha oba omukazi mangu ayenda okuba n’obukumu ku mibiri gyaibwe mu bufumbo. Abo abakali omulala beesaliragho beene. Abafumbo tibasobola kukola ekyo ng’eisomo lyaife lino bwe li kyoleka. Kiri nti omusaadha n’omukazi bombi bwe batwala Ekibono kya Katonda baakola nga bwe kikoba, agho bwe ban’esiima mu bulamu bwaibwe obw’obufumbo, nga beegaise mu kugonza okw’omu nsi n’okw’omu igulu.

Omusaadha oba omukazi yeyawula okuva ku mwine nga tibasoose kwisania, okwo kuba kwonoona ku Kibono kya Katonda okw’olwatu ku mwine. Omuntu bw’alowoza ati ghaligho obusobozi obw’okweyawula okuva ku mwine nga tibasoose kwisania, kale oyo asabibwa okulaga mu Kibono kya Katonda Ekitukuvu okwikirizibwa oti n’okwo ghe kwagheebwa. Ghazira afuuka mutukuvu, aye ekyo, musango oguwakania amateeka agateebwagho obulamu obw’abafumbo. Obufumbo butukuvu ate ghazira kyonakyona , mu bwo ekisaana okunhoomebwa. Aya abafumbo bateekwa okuba aghalala ate ghazira mulala ku asobola okukola ky’ayenda. Ebintu byonabyona mu n’okusooka okwisania. Ekisa, mu kino, kyoleka nti abafumbo bali n’okuba ghalala nga bafugibwa n’Ekibono kya Katonda.

Mu Lusuku lwa Edeni, Musengwa Katonda yali amaze okukoba omukazi ati, “… oidha kwendanga inho okuba aghali balo,” (Amainhama 3:16). Omusaadha tagwana kukoberwa atyo, kuba kimwidhira bwidhire. Yatondebwa atyo mu kuzaalaganwa. Olwekyo kyaghandiikibwa nti omukazi yatondebwa ku lwa musaadha. Y’omusaadha obulamu obw’obufumbo kirabo kiva eri Katonda olw’okufaabikana era n’okufaayo ku bulamu buno obwa buliidho. “Sanhukiranga obulamu buno ni mukazi wo y’ogonza enaku dhoonadhoona edh’obulamu bwo buno obuziramu muganhulo. Ogwo n’omugabo gwo Katonda gw’akugha mu kufaabiikana kwo ku nsi.” (Omulangirizi 9:9).

Omutume yeyongera okughandiikira abo abafumbo, “Aye abafumbo baba n’ebizibu kamaala …” (1 Ab’e Korintho 7:28). Kityo bwe kiri, aye kabiri tusobola okwesigama ku buyambi bwa Musengwa. “Aye omusaadha omufumbo yeeraliikirira eby’ensi eno, kuba afuba okusiimia mukazi we. Omwoyo gwe guba ghano ni ghale. Omukazi atali mufumbo oba omughala omwegha yeeraliikira bya Musengwa, kuba ayenda okwegha Musengwa yeenayeena mu mubiri ni mu mwoyo. Aye omukazi ali mu bufumbo yeeraliikirira eby’omu nsi, kuba ayenda okusiimia iba” (1 Ab’e Korintho 7:33-34). Yeenayeena ali mu bufumbo akimanha nti amagira abiri gafuuka enjira ndala. Eidiiro, ekisenge eky’okusulamu n’ebintu byonabyona, bombi byabwe. Mu bufumbo ghazira eky’omuntu mulala ate ghazira bulamu bwa mulala. “Obufumbo buteebwengamu ekitiisa abantu boonaboona era obufumbo bukuumibwenga nga butukuvu …” (Abaheburayi 13:4).

Omutume Petero yali afaayo ate agha ekidhuubo ekirungi y’abakazi abo baiba baibwe abatatambula mu nsambo egwaine, Omuntu ky’asobola okulowoozaku, “Mu nsambo n’endala, abakazi muwulirenga baiba imwe. Olwo abandi ku abo waire mperaano tibaikiriza kibono, basobole okuleetebwa mu kwikiriza olw’empisa dhaimwe enkalamu nga ghazira kye mubakobyeku” (1 Petero 3:1). Ti kubitira mu kwekudumbaza n’okusoola ate n’okuloopa, aye ng’Ebyaghandiikibwa bwe bikoba mu isomo lyaife “aye olw’empisa dhaimwe enkalamu.”

OKUBINGA OMUKAZI, KITUUFU OBA TI KITUUFU?

Omutume Paulo ainhama ni mulala ku bafumbo atali mwikiriza bw’ayogera ku busobozi bw’okubinga omukazi: “Aye atali mwikiriza bw’aba ng’ayenda okuleka Owoluganda, aje. Agho owoluganda omusaadha oba omukazi ghazira ki musiba, kuba Katonda yatweta tube n’eidembe.” (1 Ab’e Korintho 7:12-16). Mu nsambo oti n’eyo tighabaagho busibe bwa lubeerera, eri owoluganda omusaadha oba omukazi. Nga bwe ghaligho okusalagho okutali kutuufu mu bulamu mu baikiriza, kisoboka okuba nti wasalagho mu butali butuufu mu kubayiiza oba okubaira. Bwe kiba kityo, abo b’ekigemaku baba bamaze okubonerera ekimala ate titugwana kubatwala oti se bagenge. Bali n’ebizibu byaibwe bye bateekeirwa okusitula mu bulamu byaibwe. Nga bwe tusoma, ole ataikiriza bw’asalagho okuja mu nsambo oti n’eyo, omusaadha oba omukazi tasibibwa. Ekibono »okutuusa okufa n’okuli baawula« ti kwagaanibwa mu Byaghandiikibwa Ebitukuvu, aye, “Katonda kye yayimba omuntu atakiyimbululanga” (Matayo 19:6). Kituufu ghaligho abafumbo ababoneka nga tibayimbibwa ghalala ni Katonda. Olwekyo, eisira liri ku Kibono ekikoba kiti, “Katonda kye yayimba aghalala …” Buli Katonda kyakola kiba kikoleibwa bukalamu.

Mu nsonga edhindi edhikirizibwa Katonda yaikiriza omusaadha okughandiikira omukazi we embaluwa emubinga. “Ghaasobola okubaagho omusaadha, yaabayiiza omukazi. Aye ekiseera nga kibiseegho, omukazi oyo yaaba nga takaasanusa musaadha oyo, olw’omusaadha okuba ng’amuboinemu ekitali kirungi ekyo bwe kinabanga kityo, olwo omusaadha oyo aidha kumughandiikiranga embaluwa ey’okumubinga agimugemye, era amusiibule mu maka ge” (Amateeka Agokubiri 24). Katonda n’omulala yakoba ati, “Musengwa Katonda wa Isiraeli akoba ati: ky’agha ekikolwa ekyo eky’obukambwe eky’omusaadha okubinga mukazi we kale mwegenderezenga mulobe kubanga batali beesigwa.” (Malaki 2:16). Okubinga omukazi wo kyeyendere Ebyaghandiikibwa bikyoleka ng’ekikolwa eky’obukambwe. Mu kulangirira ku lusozi Musengwa waife agha eky’okuboneraku mu Kyamateeka Agokubiri 24:1, Okwogera okuleetagho embeera okuba engumu einho. “Era kyakobwa kiti oyo yeenayeena abinganga mukazi we omughanga embaluwa ey’okumubinga;” ate kabiri yeyongera, aye nze mbakoba nti, kiisi anaabinganga mukazi we, okutoolaku ng’amulanga bukaba, aba amuleeteire okwenda ate n’oyo abayiiza omukazi ye babinze aba ayenze (Matayo 5:31-32).

Katonda akuuma omukazi abingiibwa aghazira nsonga ey’omu byaghandiikibwa, ate alilamula omusaadha ku lw’ekyo. Abantu basobola okumunenia, ku lw’endhegeresa ekyamu, bw’abaira kabiri. Mu mbeera oti n’eyo guba ti gumusinga, aye omusaadha amutuusiisa agho, n’okuba mu bufumbo obw’okubiri etaali entegeka ye. Katonda buliidho akola ebintu bye mu butuufu ate ni mu mazima. Katonda alyenda oyo asingisiibwa omusango okwiramu ebibuuzo; mu nsonga eno, wano, ni iba ghe eyasooka. Musengwa mutuufu mu Biboono bye ate Mutukuvu mu bikolwa Bye byonabyona.

Okwawukana oba okubinga omukazi, aghazira nsonga, kiba kikontana buterevu n’obununuzi era n’okusoniyibwa, era kiringwaku ng’oti kikolwa kya muvuyo, kuba omusalaba n’okwisania biba birobeibwa. Enzigu Katonda gye yalanga mu Lusuku lwa Edeni ng’omuntu amaze okugwa kabiri ebaagho omukuzi ogwokuburi, omusalaba ate n’okusoniyibwa biri kuteebwa embali ate okulumirizagania n’okuli kukolebwa mperaano. Ku abo abaanunulwa, kisigala ebyanda n’ebyanda nga kituufu, nti ebibi byaife byonabyona n’omusango ogwali gutusinze byateebwa ku ntaama ento eya Katonda. Tw’asimulurwa era tuli n’eidembe ni Katonda. Omuntu bw’aloba okwisania, ate yeyongera n’okulumiriza abandi, agho ni kiba kisigala n’ekirala mu nsambo ey’okugwa. Abaanunulwa baaisania ni Katonda, mu butuufu bazira ntalo na banaibwe mu myoyo gyaibwe era ti baba n’anzigu okutuusa okufa. Kituufu ekyo kyandibaire ekintu ekitasoboka. Yeenayeena atasonigha mwine, aba aloba okwisania era tiyetaaga kusaba kusoniyibwa, kuba Katonda taghanga kusonigha muntu mu nsambo ng’oti n’eyo. “Era buli lwe musaba, bweghabaagho ye muliku ekibono, mumusonighenga, olwo Lata waimwe ali mu igulu yeena abasonighe ebisobyo byaimwe. Aye bwe mutasonighanga, ni Lata waimwe ali mu igulu talibasonigha bisobyo byaimwe.” (Mariko 11:25-26).

Nga Yoanne, enkenga 8, Abanamateeka n’Abafarisaayo baamuleetera omukazi ye baagema ng’ayenda, agho mu maiso gaibwe. Baamukoba bati: Mwegeresa omukazi ono agemeibwa mu kikolwa kyene eky’obwenzi. Mu mateeka Musa yatulagira ati omuntu ng’oti n’oyo ateekwa okukubwa amabaale afe. “… mperaano iwe okoba otya?” Yesu yaakotaamirira bw’aghandiika ku itaka n’olwala lwe. bwe beeyongera okumubuuza, yaakotaamulukuka, yaabakoba ati: “Ku imwe azira kibi n’abe asooke okumukuba eibaale.” Agho kabiri yaakotaamirira yaaghandiika ku itaka. Bwe yabakoba atyo baatoolera okuvaagho mulala mulala. “Bwe yaakotaamulukuka yaabuuza omukazi ati: Mukazi iwe, bali gha? Tighabairegho akusalira musango? Omukazi yairamu ati: Musengwa, ghazira. Yesu yairamu ati: Zeena ni tigukusalire . Golola, aye toirangayo kukola kibi.” (Yoanne 8:10-11). Nguli abaikiriza aba leero bali n’okutegeera okw’ekitiisa ekyamaani ng’oti n’Abanamateeka n’Abafarisaayo abatulu kwe baali n’akwo, agho ni bandisomye Ebyaghandiikibwa era baawulira ekyo Musengwa kye yaghandiika ate ni kye yabakoba. Boona bandiviiregho mulala mulala ng’abo abali balumiriza omukazi eyali agemeibwa ng’ayenda bwe baakola. Mu maiso ga Musengwa Yesu Kurisito ghazira muntu mutuukirivu, boonaboona baakola ebibi ate baamenha amateeka era baalemwa okutuuka ku kitiisa kya Katonda.

Buliidho kiri kw’abo abenda okwenenia beene abasigala nga beeyongera okwenda n’abandi nti beenenie, aghazira kutegeera nti Mwoyo wa Katonda yenka n’akulembera boonaboona okwenenia. Ghaligho abantu abataidhi Kusaba kwa Musengwa ate nga tibenda n’akubaagho nga bwe kuli era n’okukutuukiriza. “Tusonighe ebibi byaife, nga bwe tusonigha abatukola ebibi.” (Matayo 6:12). Mu buli nsonga tuli n’okumanha naani ali kulobera owundi obulokozi, era olwo, yaakola n’enzigu, ayogera obubi ku muntu mwine okutuukira irala bw’amukyaayisa abantu ng’amaze okumwononera eriina. Katonda ye ni Katonda ow’eidembe, ate tusobola okuba n’eidembe mu ife, nga tifaayo mbeera ki mwe tuli. Omuzigu asubagha azira idembe akolera mu bukambwe. Ebibono byaibwe magombe gene. Enimi dhaibwe badhoogeza bya buguya. Ebibono byaibwe bya kabi ng’obusagwa obw’omusota. (Ab’e Roma 3:10-18 a. o.). obwo n’obumanhiso bw’omuntu ali wansi w’okukulemberwa okw’omuzigu. Abo abaloba okwisania ebiseera ebindi bakolera wansi w’Okwolekebwa okuguya, ate ebiseera ebisinga tibasobola kukoberwa ng’alumiriza bw’aboogereramu. Bali wansi w’okukulemberwa okuguya, abaaguyibwa era nga ti basobola kw’eyamba era baloba obuyambi bwa Musengwa, nga beerowooza beene okuba abatuukirivu era nga batuufu mu bye bakola. Okusoniyibwa era n’okwisania byonabyona bikolera ghalala mu kugonza kwa Katonda. Ebikolwa eby’okwekudumbaza buliidho bikontana n’okwisania. Agho ni wasigalagho ekibuuzo kirala: Kiruubirirwa ki kyene ekiba mu kwogera era ni mu kukolera mu nsambo ng’oti n’eyo? Ensonga bw’eba nga teisania na Kibono kya Katonda, Ekintu kirala kya bukakafu: Sitaani aba atooleire okuzikiiriza.

Ekikunsu ky’Abaikiriza eky’e Korintho, ekyali kiri n’okugondhoola ensonga edh’endhawulo (ekenga 5), kyagheebwa atyo bw’akoba Musengwa, “Eri abafumbo, ndi n’ekiragiro, ekitali kyange, aye ekya Musengwa, ekiragira omukazi obutanobanga. Aye bw’anobanga, asigalenga nga mulangasa. Bwe kitaba kityo airengayo ewa iba baisanie, era omusaadha atabinganga mukazi we. (7:10-11). Wano, tuli n’ekiragiro ekya bombi, ti kintu ekikukoberwa nga kya mpola mpola, aye ekyo nti ATYO BW’AKOBA MUSENGWA. Bw’amenha ekiragiro kino n’eyeyawula mwene ku musaadha, olwo ateekwa kusigala nga mulangasa oba okwirayo ye iba. Bw’amenha ekiragiro ekyo aba n’avireku ensonga eyo okubaagho. Omusaadha abinga mukazi we aghazira nsonga ya Baibuli, okusobola okubayiiza owundi, guba gumaze okumusinga mu maiso ga Katinda.

Owoluganda Branham ekitaaku eisira nti, mu nsonga ey’okwawukana oba okubinga omukazi waligho endhawulo mu by’etaago eby’omukazi era n’eby’omusaadha. Akanogole: “Buti, bona mu 1 Ab’e Korintho 7:10, bona, Paulo alagira omukazi oyo ayeyawula ku musaadha we asigale nga mulangasa oba okwirayo aisanie ni iba, ti kwiramu kubaira. Tasobola kwiramu kubaira; ateekwa kusigala mulangasa. Aye bona, tiyayogera kyonakyona ku musaadha. Bona, tusobola kukola Kibono kusubagha. Okuva mu mainhama, eiteeka ery’okumanhagana omusaadha n’omukazi n’bakazi abangi.” (Olupapula 37).

Owoluganda Branham bw’ayogera ku bakazi abangi, aba tategeeza nti akukoba ati omusaadha ateekwa okuba n’abakazi bangi, mu butuufu ti bwe kiri. Ayenda bwa kukoba nti obufumbo bwe bumenheka, okusingira irala ng’omukazi n’avireku ensonga, omusaadha asobola okwiramu okubayiiza. Ekibono okubinga omukazi Kizira mu Baibuli kuba Katonda tiyayenda kibe kityo, ghazira mbeera yoonayoona eikiriza omukazi okugha iba embaluwa emubinga. Kiri mu kwikiriza okw’abantu okw’obughaze omusaadha yaakikola, ate kino kiba olw’obukalubu obw’omwoyo gwe – aye omukazi nsonga yoonayoona omukazi waikirizibwa okukikola.

Akanogole: “Aye okufuna bino eby’obufumbo n’okubinga omukazi nga bibatereiremu musobole okumanha ekituufu n’ekikyamu … Omusaadha asobola okubinga mukazi we yaabayiiza owundi, aye omukazi tasobola kubinga iba yaabaira ku wundi. Boona ebyokuboneraku byonabyona nga by’agayaga bulungi” (olupapula 39).

Tuteekwa okuba wansi w’okugonza kwa Katonda ti ku kwogeraku kyonka. Waaligho okwenda kw’abantu aye nga kwona kwikirizibwa era okugonza kwa Katonda okutuukirire (Ab’e Roma 12:1). Omukazi bwe yeyawula mwene okuva ku iba we ate yamuloba ati takali iba, ate mwene yaagezaaku okwesubagha nti kuno ti kubinga iba, aye kwawukana bw’awukane oyo omukazi aba asubaghiibwa ate nga takategeera bintun bukalamu. Embaluwa ey’okubnga kintu era ekighandiiko ekikakasa okwawukana okuli mu myoyo gyaimwe. Omukazi azira buyinza okwawukana oba okweyawula mwene yaloba iba ate olwekyo yakomya obufumbo, ate yaava ni mu maka gaibwe ag’obufumbo, omusango guba gumaze okumusinga mu maiso ga Katonda. Olwekyo aba alaga nti afuga iba. Ayinza okukoba ati “Mulaze eisomo lyene.” Katonda aidha kumulaga ekintu ekindi, bw’atenenia.

N’ekirala ekyo, omusaadha oba omukazi bw’akoba ati mwine ave mu maka gaibwe ag’obufumbo, ate olwekyo kyamuswaaza mu maiso g’abaana. Abafumbo bombi bateekwa okwisania nga bwe bagwaine okukuza abaana baibwe, ate basalegho okwogera ebintu n’ebirala nga biisania. Aghazira ekyo waidha kubaagho obutaisania mu maka. Bwe wabaagho obutaisania mu bafumbo abo, abaana batateebwamu. Mu kubinga omukazi abaana n’abasinga kubonerera. Boonaboona bakimanhe nga bukali, ate babe berufu ku kyo, nti ghazira kizibu kisobola ku gondhorwa okubitira mu kubinga omukazi, aye ekikontana n’ekyo, ebigema ku kubinga ebizibu byene binhama mu maka goonagoona.

Abalobolebwamu tibaidha kwikiriza kutuluzibwa maiso n’omuzigu nga baganha okukola ekikolwa ekikyamu oti n’ekyo okuba ekituufu; waire n’okubiwagira. Bo banwevu ni kiba ki okutuuka ku kumaliriza mu butuukirivu, ate beetegefu okutuukiriza okugonza kwa Katonda okw’endebwa. Yabo abayetebwa, okugonza kwa Katonda okutali okwasooka kusobola okuba nga kumala, aye singa omuntu akola ebyo ebikontana n’Ekibono kya Katonda, bamanhe nti ti baayetebwa waire kulobolebwamu, aye basubaghibwa irala.

Owoluganda Branham yakoba nti ensoga eno engumu eteekwa Kwolekebwa. Okwolekebwa kuno kwaidha okubitira mu Kukakampulwa kw’obumanhiso. Akanogole: “Aye buti ng’obumanhiso bumaze okukakampulwa, Omwoyo w’Amazima atukulembera mu Kibono. Ekyo kinhonhola lwaki ensobi dhonadhona dhibairegho okubita mu byanda byonabyona, kuba obumanhiso bw’ali bukali kukakampulwa. Kino kyali ti ky’olekeibwa. Kituufu.” (olupapula 38).

Yeenayeena ali n’endowooza nti ayidhi byonabyona ebigema ku isomo lino eikalangufu ery’obufumbo, okubinga omukazi n’okubayiiza owundi, ali n’okukimanha nti akali kulitegeera. N’ekirala ekyo mu baikiriza ab’obukwenda obw’enkomerero, omuli ekizimbulukusa eky’eiddini ekingi ekikaaligho nga bwe baakifuna okuva eira ku ndhegeresa ey’obuguya ey’ekkanisa.

EKY’OKUBONERAKU EKYA BAIBULI ATE N’OKULABULA

Omutume yaghandiika wansi w’okukulemberwa kwa Mwoyo Mutukuvu, “Ng’Ekikunsu eky’Abaikiriza mu Kurisito bwe kiwulira Kurisito, n’abakazi bwe bagwaine okuwuliranga baibaibwe mu byonabyona.” (Ab’e Efeso 5:24). Tikikirizibwa Ekikunsu ky’Abaikiriza mu Kurisito obutaba kiwulize oba omukazi. Baidha n’okwewozaaku kwonka, aye ni bino abandi beesubagha beene ate baagezaaku n’okusubagha banaibwe. Katonda buliidha asigala mutuufu eri amateeka Ge n’okusalagho Kwe. Owoluganda Branham ayogera ku nsonga wano eboneka oti se ti ntuufu ate nga kalangufu inho eri ife okugitegeera, aye afaanania okwoleka omuganhulo ogw’obuwulize obw’omukazi. Akanogole: “Mwidhukira mu Baibuli kyabazinga bwe Yabayiiza Esitheri kuba inhebantu yaloba. Yeefunirayo owundi. Ate … ki ekyakolebwa bwe yaloba okwidha ye kyabazinga, okumuwulira? N’ekirala ekyo n’omukazi aloba okuba omukazi omufumbo eri iba!” (olupapula 41).

Ebibono nga bikalangufu inho, naani aghanga okubigumira? Katonda ateekwa kutereeza ebintu mu Kikunsu ky’Abaikiriza eky’omugole ate ekyo kiteekwa okubaagho ng’okutwalibwa mu igulu kukaali. Abandi beeyongerayo mu majira gaibwe beene, tibamuwulirisa naire. Aye ababe Beene bali n’okwenda okuba abalamu nga buli Kibono bwe kikoba. Twebuuza bwene, “Kitugemaku kitya ku ebyo eby’aligho ku kyabazinga Ahasuero owa Perusia ni mukyala we Vashiti?” Kino eno n’ensonga lwaki Owoluganda Branham yaatandyogeireku ku bubwe mwene. Musengwa yamukulembera atyo, ate kisigala kituufu nti Ebyaghandiikibwa byonabyona byava mu buyinza bwa Katonda Katonda era bya muganhulo mu kwegeresa, mu kunenia, ni mu kugondhoola ebidobaine.

Kyabazinga yaakola embaga yaayeta abakungu be boonaboona, n’abagheereza be, ate ni inhebantu yeena yaategeka, okumpi naye, embaga eyindi ey’abakazi mu lubiri lwa Kyabazinga. Kyabazinga yatuma abasaadha musanvu okumuleeta ate baali bakutwala obukwenda eri inhebantu, nti yetegeke aidhe eri kyabazinga, aye yaloba. Okusalagho kuno kali kamanhiso ak’oleka nga bw’akomye okuba inhebantu mu bwakyabazinga obwo (vv. 10-12). Mangu ago, abakugu mu by’Amateeka bayeetebwa aghalala; mu Kikunsu ky’Abaikiriza mu Kurisito bandibaire Abakulembeze, abali n’okusalagho ekiri n’okukolebwa ku mukazi ono omudhemu aleese ekiswaalo eri iba, eyali mu ekisinga kuba kya kitiisa mu bantu. Ensonga eyagheebwa yali eti: “Abakazi boonaboona baidha kuwulira ekyo inhebantu Vashiti ky’akoze, kibaleetere okunhoomanga baibaibwe. Baidha kukobanga bati; Kyabazinza Ahasuero yalagira bamwetere inhebantu Vashiti, aye inhebantu oyo yaaloba kuja y’ali” (1:17).

Enkomerero y’olughayo Mwoyo Mutukuvu gye yalaga Owoluganda Branham eri nti inhebantu yafiirwa ekitiisa kye ekya inhebantu. Yali akikoze mu bugenderevu kale olwekyo yaanhoma entegeka ey’omu igulu. ekyo yali tasobola kusoniyibwa, era tiyaikirizibwa kwidha mu maiso ga kyabazinga kabiri. Waligho ebikolwa eby’obudheemu abakazi bye bakola ku baibaibwe mu bugenderevu ebitasobola kufuuka bituufu. Baba batyankiriire entegeka Katonda Yeyataagho elambiika omusaadha n’omukazi. Nguli ensonga eyo yalekebwa nga bwe yakolebwa mu kiseera ekyo, agho ni abasaadha boonaboona bandibaire babisibwa ni bakazi baibwe mu nsambo n’endala eyo ey’obuswaavu. Kityo bwe kyaghandiikibwa. Vashiti eyali agheebwa ekitiisa inho, nga inhebantu, yandibaire eky’okuboneraku kyaibwe. Owundi amusingaku ye yali waakutwala ekifo kye, kityo bwe kyaghandiikibwa.

Obudheemu obw’eky’eyendere mu nsambo yoonayoona buli ng’oti n’ekibi n’okweraguza (1 Samueli 15:22-23). Ekintu ekyangu okufuluma, ng’abandi bwe basobola okulowooza, bwe baba ku nsonga edhigema ku bintu bityo mu butuufu ti kyandibaire kiisania n’Ekibono kya Musengwa ekigwaniire. “Ekiragiro kyo bwe kinaamala okubuna mu bwakyabazinga bwo bwonabwona obunene buti, agho buli mukazi aidha kutanga mu iba ekinhagansi nga bwe kigwaine, iba k’abe omukombe oba omwavu. Amagezi ago kyabazinga yaagasiima, n’abakungu be boona baagasiima, era kyabazinga oyo yaakola nga Memukani bwe yateesa. Kyabazinga yaagheereza embaluwa mu biketezo byonabyona eby’omubwakyabazinga bwe. Buli kiketezo ng’akigheereza mu mpandiika eyaakyo ni mu luliimi olw’abantu baakyo. Embaluwa eyo ng’ekoba eti: buli musaadha afugenga amaka ge era ayogerenga n’obukumu bwonabwona.” (Esitheri 1:20-22). Ebyo nga biwoire abasaadha baafunira kyabazinga omughala omugunha omulungi, Esitheri n’eyalondebwa.

Kituufu, ekintu ng’oti ni kino kyagaanibwa mu Baibuli yaife. Abakazi boonaboona aghazira kusosola bali n’okugha baibaibwe ekinhagansi okuva ku mukologho okutuuka ku muwolongwa. Kyamala kyaghandiikibwa mu nnimi dhonadhona edhimanhiibwa, buli musaadha afugenga amaka ge. N’ekirala ekiri n’okughandiikibwa mu nnimi dhonadhona kimanhisibwe era abantu ba Katonda. Sara yayogera eri iba ng’amwisamu ekinhagansi, “Buti nga maze okukairigha nti, era nga ni baze yeena mukaire atyo, mbo bwenebwene nnairayo okunhumirwa (Amainhama 18:12). Kino, Mwoyo Mutukuvu yakyolekera mu kalamu y’omutume Petero, “Batyo abakazi abatuukirivu ab’eira abaata eisuubi lyaibwe mu Katonda, mwe beewoomyanga ni bawuliranga baibaibwe. Nga Sara bwe yawuliranga Aburahamu n’amwetanga Musengwa we mwena buti muli baghala be bwe mukola obukalamu …” (1 Petero 3:5-6).

Katonda yakibona nga ky’etaagisa okusitula eidaala okutakania omwoyo gw’oluse luno, nga okw’ekudumbaza okw’abakazi bwe kuli ng’okwa Vashiti bwe kwali. Ng’ensonga entuufu, amakkanisa amaikiriza byona bitwalibwa aghalala. Kino kyali kimaze okwolekebwa omusaadha wa Katonda mu 1933, ng’abo boonaboona abaidhi obugheereza bwe bwe ba kiidhi. Ekiseera kituuse abasaadha n’abakazi okutwala ebifo byaibwe Katonda mwe yabata. Kiri ku lw’ensonga eno, nti ebigemagania ebyendebwa n’ebyogerwaku eby’omu byaghandiikibwa byolekeibwa. Katonda buti ali kuta buli kintu mu ntegeka eyasooka eyatabulibwa Sitaani naye mperaano eri kwizibwagho. Paulo akobera abakazi ati; “Mu kwegeresebwa, omukazi ayegenga kasirise nga yewombeese. Tiganha mukazi yeenayeena kwegeresa, oba okulagira omusaadha okutoolaku okuba agho ng’asiriike busiriike.” (1 Timotheo 2:11-12). Omuntu ateekwa okunoonia omukazi aikiriza okuwulirira ng’asiriike busiriike – kino n’ekikulu einho mu nsonga eyo – ate aganhe okwegeresebwa. Kikobebwa mu lwatu, “Mu kkanisa tuli n’okusiriikanga, aye ekka ghazira an’atusiriisa.” Okumala entangama nene twali wansi w’okufugibwa, aye but nife otwidha okufuga ate tubandhe idembe lyaife.” Ekyo kiraga nti baaninafe abandu abalowooza nti bali mu mwoyo bali mu bulamu obutali butuufu obw’obuguya.

Omutume yena ayoleka omulimu gw’abakazi abo abakuze mu myaka okugalagiranga abaghala abakaali abato. “Memale bagalagirenga bakazi banaibwe abakaali abato okugonzanga baibaibwe n’abaana baibwe era batenga amagezi mu bye bakola, babenga baamufu, abakola obukalamu emirimo mu maka gaibwe, ab’ekisa era abawulize ye baibaibwe. Memale Ekibono kya Katonda kirobenga kuvumibwa” (Tito 2:4-5). Atyo omukazi ow’enkabi mw’atambulira nga bw’agalagira abaghala abakaali abato bwe bagwaine okwebisamu mu bufumbo bwaibwe nga bwe yayega ng’abita mu bumanhirivu bw’obulamu bwe mwene, memale abaghala abo abakaali abato bafuuke enkabi mu maka gaibwe beene. Kiri kitya n’abo abakola ebikontana ni bino, abatafaayo ku ebyo Ebyaghandiikibwa kye bikoba, aye baasigala mu budheemu obw’olwatu oba baawagira kyene ekyo? Mwaninaife mu Kurisito yayagaana ekifo kye ghansi wa iba, ate n’abaana be, ali mu kifo kye ekituufu, ate olwekyo, nga omutume bwe yakoba, n’asobola okwegeresa abaghala abakaali abato enjira ey’enkabi eri obufumbo n’amaka gaibwe. Aghazira ekyo, aidha kukola ekikontana n’ekyo nga bwe tuboine mu myaka egyibiseegho.

Omusaadha n’omutwe. N’avunanizibwa, ate ti nakyemaliiea ow’amaka atasobola kwefuga mwene, aye ayenda okufuga amaka ge n’amaani. Entegeka ya Katonda esobola okubaagho nga buli muntu akola ebyo ebimugwaniire ng’Ekibono kya Katonda bwe kikoba mu kugonza kwa Katonda. Olwo tighakaaligho bwetaavu bwa kintu kyonakyona, kuba buli muntu afaayo olw’obulungi bwa boonaboona.

ENSAMBO ENTUUFU

Akanogole: “Buti, ku bufumbo ate n’okubinga omukazi. Bona, kiteekwa Kwolekebwa. Okutuusa nga ky’olekeibwa, tokiidhi, aye yasuubiza mu nnaku dhiino edhenkomerero, mu luse luno, nti buli kyama eky’agisibwa mu Baibuli kidha Kwolekebwa. Bameka abaidhi ekyo? … Yesu yakisuubiza, nti ebyama bino byonabyona eby’agisibwa ku – ku bufumbo n’okubinga omukazzi, ebyama bino ebindi byonabyona eby’agisibwa by’ali bya Kwolekebwa mu kiseera eky’enkomerero. Mperaano, oidhukira eiroboozi eryakoba liti »Ja e Tucson« Mwidhukira obutangaavu obutamanhiibwa mu bireri, bamalaika omusanvu nga bemereire agho? Ira ewaka era okukakampulwa kw’obumanhiso omusanvu? Wetegereze ekyo ekyaligho.” (olupapula 43).

Mu nsambo n’endala eyo nga bwe twafuna okwegeresebwa ku bulamba bwa Katonda, Okubatizibwa, Ekyeigulo kya Musengwa, n’ebindi, tuli n’okwikiriza aghazira kutakana mu ife buli Kibono kigema ku isomo lye tuli kwogeraku. Nga bwe kyendebwa ku isomo lyonalyona ery’omu Baibuli. Kityo bwe kiri ni mu nsonga eno yona, nti Ebyaghandiikibwa byonabyona mu bw’egedereza biteebwa mu maiso gaife tusobole okubirowozaaku. Lino isomo lya buli muntu aye nga lya muganhulo inho ate litagemebwaku n’amuntu yeenayeena ayenda okukola ebintu bituukaane nga bw’ayenda. Ghazira agwana kusala musango ku bimugemaku mwene. Ensonga eri n’okukolebwaku n’aboluganda abaakakasibwa okuba abeegeresa ab’Ekibono ate abakulembeze, ate bali n’okulamula nga bajjira ku Kibono kya Katonda. Baibuli mu ife eri ng’oti Kitabo ky’Amateeka, ate buli mulala ku ife ali n’okuwulira akole nga bwe kikoba. Ensonga tegwana kulamulwa nga muli waka aye nga muli mu Kikunsu ky’Abaikiriza mu Kurisito. “Muwulirenga abakulembeze baimwe era mubagonderenga, kuba n’abalabirira emyoyo gyaimwe, era balyewozaaku ensambo gye baagirabiriramu. Mubasobozese okukola omulimo guno n’eisanhu …” (Abaheburayi 13:17).

Owoluganda yeenayeena oba mwaninaife ava mu Kikunsu ky’Abaikiriza mu Kurisito ate yaloba okuleeta ensonga ye mu maiso g’aboluganda mu bugheereza, yeesubagha mwene, kuba aloba Ekibono kya Katonda, tayisa ekinhagansi omwayi aye atambulira mu magira ge mwene agamutuusa eri abawolereza n’abalamuzi ng’oti se baateebwagho ku lw’Abaikiriza. Buli asalagho okumaliriza ensonga edhigema ku bufumbo bwe okuleka ng’Ebyaghandiikibwa bwe bikoba, aba wansi w’okukulemberwa omubi, ate adheemera Kurisito mu lwatu, Ali nti n’Omutwe ogw’Ekikunsu ky’Abaikiriza mu Kurisito, Era kyona ekireetera Ekibono kya Katonda obutaba n’amaani y’owoluganda mwene omusaadha oba omukazi. Omusaadha oba omukazi bwe yeegha omulimo ogw’okufuna omuwolereza, omusaadha oba omukazi ateekwa okumanha nti kikolwa kya buvoozi. Abaikiriza abakola ebikolwa ng’oti n’ebyo banhoomebwa mu maiso g’abataikiriza mu nsi olwekyo, kyona ekireeta ekivume ku Musengwa, omulokozi waibwe, eyabagula n’omughendo ogutaloodheka

Okutwalira aghalala, abo omusango be gusinga n’abava mu bufumbo, era ni mu biseera ebisinga okuva mu Kkanisa. Kabiri batoolera okukoba, “Ekkanisa ti ntuufu!” “Aboluganda abagheereza ti batuufu!” n’ebindi. Mu maiso gaibwe batuufu, aye ng’ebyaghandiikibwa ebitukuvu, baikiriza Sitaani okubazikiriza era n’abandi.yeenayeena ataisa kitiisa mu Kibono, aba ti mulala ku ntaama dha Katonda, abawulirisa amamiro g’omwayi omulungi. Beene baba tibasobola kugondera Kibono kya Katonda kuba ti baazaalibwa mukuzi gwa kubiri ogw’ensigo y’Ekibono n’Omwoyo wa Katonda. Kino kisobola okuba ni mu abo ababatizibwa mu mwoyo era bakozesa ebirabo eby’omwoyo. Mu kino, Owoluganda Branham yayogera ekibono ekituukana inho bwe yayogera ku bintu eby’ezunguluvu ebisatu, ebintu ebisatu ebikola omuntu, – ememe, omwoyo, omubiri. Akanogole: “…era basobola okubeera irala n’omwoyo wa Katonda. Ng’asigiibwa omuzigo n’omwoyo gweene ogwo, aye yaasigala ng’abula ate ng’oyo aliku emizimu emibi nga bwe basobola okuba n’omwoyo ogwo.” (Ate n’aloba okukimanha, olupapula 18). Ekibono kya Katonda kyonka n’ekitukobera ekituufu n’ekirigha, wazira kintu kindi kikola ekyo. Era yeenayeena owa Katonda awulira Ekibono kya Katonda. Kityo bwe kyaghandiikibwa. Era abakola nga bwe kyaghandiikibwa beetebwa ab’enkabi.

Omwayi ate n’abakulembeze tibateekwa kwekubira ku luuyi lwonalwona, ate ateekwa obutaba n’aluganda lwonalwona ku abo abasoghaine. Bo bateekwa bwa kwoleka byaghandiikibwa bitukuvu ebyogera ku nsonga, aghazira kuba n’abufubo bwa kyama nga bwogera ku nsonga eyo. Okusalagho kuteekwa okuba mu abo be kigemaku, era beene baidha kuvunanizibwa bonka olwekyo kye bakola. Era kyona tikikirizibwa y’abo abagondhoola ensonga okwogera n’omuntu omulala yenka ku abo abaasoghana, bombi bateekwa okubaagho mu kubagondhoola, mu nsambo eno buli muntu aba n’omukisa okwiramu kye bamulumiriza. Kino bwe kiba tikikoleibwa, ebintu ebizibu einho biba mu maiso. Agho buli muntu aba n’omukisa okusansaania eby’obuguya. Aye nga bwe twakoberwa mu 1 Ab’e Korintho 6, Abasalagania ebibono, abaibi era n’abanazi, abasinza ebitali Katonda, abenzi n’ebindi. Tibalisikira obwakyabazinga bwa Katonda (Ab’e Efeso 4:27).

Buli musango lwe gusalibwagho, kiteekwa okuba bwenebwene mu maiso ga Musengwa nga bwe yalagira, “Musalenga emisango mu butuufu. Muteekubiranga ku luuyi lwa mwavu, era mutatiisanga mukombe maiso. Otasansaania nga ngambo mu bantu bo, era oteesimbangagho kulumiriza muntu yeenayeena mu musango ogusobola okumuviiramu okwitibwa. Ninze Musengwa Katonda.” (Abalevi 19:15-16).

Obufumbo bwe bubanga bukaatwalibwa nga bwa makulu mu myoyo gy’abafumbo bombi, baidha kuleka ebintu eby’ekyama ghebiteekwa okuba, era ekyo nga ni ghaka. Abafumbo bateekwa okumanha nti bali n’okwogerezegania, era nga ti kwogeraganwaku. Bateekwa okwogera ebintu ebibaluma, era ti kulwana, aye kibeetagisa okusaba. Boona bateekwa okwikiriza ebiseera ebindi omusaadha n’omukazi okutegeera mwine kyayenda. Mu buli bufumbo mulimu ebizibu era n’amaka era bisobola okugondhoolwa, aye kino kisobola okukolebwa wonka bwe tukuma eidembe, nga Ebyaghandiikibwa bwe bikoba, Mube mu miraala n’abantu boonaboona …” Kuba “… byonabyona bisoboka eri oyo aikiriza.” Aghali okwenda woona ghabaagho n’engeri. Bwekiba kiti wonka nga mulala ku bafumbo tayenda kumaliriza nsonga omusaadha oba omukazki aba tayenda kuleeta miraala gibasobozesa kutambulira ghalala.

Mulala ku bafumbo bombi atoola ekizibu ekiri mu bufumbo yaakita mu lwatu aba aliire olukwe mu mwine, otoolagho obwesigwe era aba yeeyigaliza enjira ey’okwiramu okwisania. Agho ni oyo atambulira mu njira ey’obutaira inhuma omwidhuire empwitu, nga tafaayo ku ebyo ebibaagho, nga tafaayo ku naani abaonerera oba alumizibwa, ate abo boonaboona abategeera ku nsonga eyo basiikibwa baagingiramu. Okubaisania bwe kuba kwa kwekubira oba kuva mu abo b’ekigemaku, ebikunsu biidha nga by’ekubira okwawukana kwabaagho mu bufumbo obwo, mu maka ni kkanisa. Buli aghaba esibuko ey’obukyayi, bangi bazikiirira. Era olulimi lwakunaanizibwaku omuliro ogw’emagombe. Sitaani amaze okuzikiiriza amakanisa mu nsambo oti n’eno. Sitaani tayonoona bwa liina lyonka, aye yeena n’omwiisi w’emyoyo. Abaikiriza abatuufu bagwaine bamanhe nti ti balondebwa kusansaania nsonga dha mu maka aye okudhulira ku bintu ebirungi Musengwa by’abakoleire, aye ti kwogera ku bintu Sitaani by’akoze. Obudhulizi obutuufu, obuleetera Katonda ekitiisa, ti butoolera n’abibono, Owuliireku …? Oidhi …?”

Twenatwena tuli n’okulowooza inho nga tukali kwogera mu nsambo ey’obuguya kuba kino kidha kutufiiriza obwakyabazinga bwa Katonda. Ghazira kisa kyangu kityo kye tusobola okwesigamaku, kuba kiziragho, ghaligho bwa kisa kyonka eky’omughendo mu Kurisito Ey’atugula ng’ayugha Omusaayi Gwe Ogw’omughendo. Daudi yabuuza, “Wo Musengwa Katonda, naani agwaine okuba nu Isinzizo lyo? Naani agwaine okukusinza ku lusozi lwo olutukuvu Sioni? N’oyo omutuufu aziraku musango, ng’akola ekituufu, era nga bw’ayogera muzira buguya. Tasiiga liina lya muntu yeenayeena nziro, takola mwine kibi era taja ng’ageya baliraanwa be” (Zabbuli 15:1-3).

N’abo bonka abaganha okusalirwa omusango okwa Katonda nga Ekibono kye bwe kiri, ate baaleka beene okugolorwa buti, ate bona baaghanha okuteebwa mu ntegeka ya Katonda, nabo abaliba mu Kikunsu ky’Abaikiriza mu Kurisito eky’omwana omuberi. Buli anhooma omulimo gwa Katonda n’Ekikunsu ky’Abaikriza mu Kurisito ekya Katonda yeetwala okuba omugezi ate y’erimba. Ebibono eby’entaka byonabyona ebyogerwa ebigendererwa okwikaikania endowooza yaife ghazira kye biganhula mu maiso ga Katonda ni mu kusala omusango ogusembayo. Ye ghaali ebintu ebyo byonka Bye Yalagira n’ebikola. Yeenayeena alowooza ati afunie eidembe lye nga yeeyawula ku mwine, amangu irala aidha kutegeera ennaku n’okulumizibwa omwoyo okw’amaani.

Naani aghanga okumenha Ekibono kya Katonda kyeyendere naalowooza nti ali mu mwoyo ate nti mulala ku mugole? Naire, ghazira asobola kuba. Kino tikisobola kukola eri Katonda. Tuteekwa okwikiriza, tukole ate tutambule ng’Ebyaghandiikibwa bwe biri. Musengwa atuukiriza Ekikunsu kye eky’Abaikiriza mu Kurisito ekiriba ku nkomerero nga bwe kyali mu Mainhama: Mwoyo mulala. Agaita ebitundu by’omubiri gwe nga Mwene n’Omutwe. Owoluganda Branham akitaaku eisira nti ensonga ey’obufunbo n’okubinga omukazi biri n’Okwolekebwa eri omuntu mwene. N’ekibono kino tategeeza Kwolekebwa kwa muntu mwene ku bubwe aye Okwolekebwa okw’agheebwa Owoluganda Branham nga bwe kyoleka ng’akozesa Ebyaghandiikibwa kamaala.

ABAGHEEREZA BA KATONDA

Bwe tutwala abagheereza ba Katonda, kya muganhulo nti Katonda ti yabuuzaku waire mulala ebigema ku mbeera ey’amaka gaibwe. Yatwalanga yeena yeena Gwe Yalondanga, oba mufumbo oba ti mufumbo. Embeera edhobulamu obw’abakwenda Be dhalimu ebisomooza bingi ng’obulamu bwene bwe buli. Twena tusoma ku bantu abo abaayemerera mu byafaayo eby’ekkanisa, okugeza, Yoanne Wesley eyawasa namwandhu ng’ali n’abaana bana, obufumbo bwe obw’ali obuzibu einho. aye mu bo mwali muzira waire mulala eyali ow’eniimi eibiri, Omudankaanu oba omumenhi ow’amateeka.

Ni Daudi yenka gw’etusomaku nti yakola obwenzi, waire nga yali n’abakazi bangi. Yeena n’eyavunanizibwa ku kufa kwa iba wa Bathisheba. Omuntu tasobola kufumintiriza ensambo Daudi bwe yali mugumu okweyongera okwemba enhembo dhe, waire nga yatoolera ni Zabbuli edho edheghala einho edh’okwenenia. Ky’akakasibwa kiti ebirabo bya Katonda n’okwetebwa tibikyusibwa, ate bibaagho ng’okali kwenenia. Musengwa waife yegha Mwene ekitiisa eky’okwetebwa ekitiibwa kya »Mwama wa Daudi«. Katonda yaikiriza okwonoona kwa Daudi mu biseera ebyo, mu Ndagaano enkaire, memale obughanguzi obw’ekisa n’okusoniyibwa okw’ebibi kusobole okubaagho (Ab’e Roma 4:7-8). Mu nsambo yoonayoona, Musengwa taganha muntu yeenayeena okusalira omugheereza we omusango. Ky’aghandiikibwa era tikikyusibwa ebyanda n’ebyanda mu boonaboona, “Ghatabaagho agema ku bantu bange be nasiiga omuzigo…” (Zabbuli 105:15) ate “Niiwe ani asalira omusango omugheereza atali wuwo? Musengwa we mwene n’asalagho oba akola bukalamu, oba akola bubi, era aidha kukola bukalamu kuba Musengwa we n’amwemerezaagho” (Ab’e Roma 14:4).

Enoka oboneka oti ni yenka eyali ngaziraku ky’anenezebwa mu nsambo yoonayoona. Yali amaze okubona Musengwa kaidha ate nga ghagati w’olukunkumuli olw’abatuukirivu okusala okusalira abantu boonaboona omusango gubasinge (Yuda), Yali mufumbo, yali n’abaana ab’obulenzi n’abaghala, ate yatambulira ghalala ni Katonda. Ng’agheziiza emyaka 365, yatwalibwa mu Kitiisa, ng’akali kutwalibwa mu igulu omusaadha wa Katonda ono yayogerwaku okuba nti yasiimia Musengwa. Ye, okuba owomusanvu okuva ku Adamu, yali afaananizibwa n’omugole ali n’okutuukirizibwa mu mulembe guno ogusembayo ogw’Ekikunsu ky’Abaikiriza mu Kurisito omuliba okusiima kwa Katonda. Omugole aidha kwagaanana n’Amubayiiza ow’omu igulu ng’aziraku kamyamya waire nkokyo mu bulungi bwe bwonabwona. Ife abalamu Musengwa b’alyagaana nga tukaasigairegho lw’aliidha, baliba oti, nga Enoka, ti balifa aye balifuuka bufuuke.

Noa yali mufumbo, yali ni batabane be basatu ate yali mulangirizi ow’obutuukirivu. Okubitira mu bumanhirivu obuswaza obw’obutamiivu, yamanha ebivamu ng’amaze okunhwa omwenge ogw’emizabbibu yaatamiira. Mutabane we Hamu bwe yabona nga ise ali madu, yaamunhooma, agho tiyeebisa bukalamu ate yaayogera ebibono eby’amuleteera obuzibu. Noa omwenge bwe gwamuwa ku mutwe, yayogera Ebibono eby’obulanzi, “Canaani akolimirwe!” Oyo n’eyali mutabane wa Hamu. Waligho ebibi ebireeta ekikolimo, kuba ky’aghandiikibwa, “Omuntu yeenayeena anaanhoomanga ise oba inhinha, akolimirwenga.” (Amateeka Agokubiri 27:16). Katonda Ye akuuma Ebibono Bye byonabyona. Waire n’olwaleero ebikolimo bityo bisobola okusikirwa n’abo abanhoma baiseibwe oba bainhinha. Ba nkabi abaana abo iseibwe baisaaku emikono nga Yakobo bwe yakola.

Aburahamu yali iba wa Sara, yatwala Hagari era yaabzyiiza ni Ketula, mu oyo mwe yazaala abana mukaaga, Sara ng’amaze okufa.

Yakobo yali n’abakazi be ni bale ab’embali omwava abaana be ikumi n’ababiri. Ebintu byonabyona by’aghandiikibwa mu bulamba ate by’ayogerwaku mu kitabo ekitukuvu, nga mwotwalire nti yayenda inho Rakeli okusingaku leeya. Katonda ti yasungughala kuba yeena yatwala obukulu bwa muganda we obw’okuba omwana omuberi, ate ti yamukobera mu lwatu nti okoze ekikyamu, kuba yagemwa ekisa mu maiso ge, yagheebwa enkabi. Katonda alingirira ku myoyo gy’abalonde Be ate yaloba kubabaliraku kibi. Okuva mu mukuyikuyi n’omuguya, Yafuuka omuntu eyatuulana ekigwo ni Katonda, yafuna obughanguuzi bwene okutuusa obwire okukya.

Musa yali ni Zipora nga mukazi we, ate kabiri yatwala omukazi omu kushi. Ku nsonga eno Miriamu, mwanina ni Aaroni muganda we, tibaakisiima era baamuwakania. Kino kyali kitegeerekeka mu bantu, aye mu maiso g’Oyo omuwi w’amateeka ky’ali ky’enhinhalwa. Musengwa taganha omuntu yeenayeena mu nsambo yoonayoona okugena ku abo abasiigibwaku omuzigo, waire aba muganda wo oba mwanoko mu mubiri. Abagheereza ba Katonda ti kintu kya muntu yeenayeena ku bubwe, ti bairamu bwa b’amu maka oba ab’ekika, bali mu bugheereza obwa ghaigulu einho ku nsi kuno. Katonda tiyanenia Musa, aye yali ku luuyi lwe era yaasalira Miriamu omusango n’obulwaire obw’obugenge. Ebiboono nga biva mu munhwa gwa Katonda, era Musa bye yaghandiika wansi by’ali biri n’okusigala nga bituufu, “Omusaadha bw’afunanga omukazi owundi …” (Okuva 21:10). Kino n’ekiseera tukuume eniimi dhaife, memale obugheereza bwaife eri Musengwa bulobe kuba bwa busa.

Elukaana, lata wa Samueli, yali n’abakazi babiri, Hanna ni Pennina. Samueli n’oyo Hanna gwe yali asabye okuva eri Katonda era oyo enkabi ni kwe dhaali.

Mu nsonga ya Gideoni, tusoma nti yali n’abakazi bangi era n’abaana nsavu abaazaalibwa mu maka. Yakola ebintu ebikologho ng’ali mu bugheereza bwa Musengwa, aye kabiri yeena yatwala Isiraeli mu kusinza ebitali Katonda.

Kabiri tuli n’ebibono ebya Samusoni ebigema ku mukwano.

Titwidhi bingi ku basaadha ba Katonda bangi waire ebigema ku maka gaibwe. Ekyo kyoleka nga Katonda bwatatwala bya mu nsi okuba ekyamakulu ng’ogerangerainia n’ebya Katonda. Ku Isaia ey’ali omulanzi asinga okuba omukologho mu Ndagaano enkaire, mu kwogera ku bija okubaagho mu ntegeka ey’obununuzi, tusoma ghonka, “Agho naaja naaba ni mukazi wange yaatoola enda era yaazaala omwana omulenzi. Musengwa Katonda yankoba ati: Mutuume eriina OMUNHAGO OGW’AMANGU, OKUSWANKULA BYE BANHAGULWIRE.” (Isaia 8:3). Tikyaghandiikibwa omukazi ono naani.

Mu nsonga ya Yeremia, twidhi ghonka nti Musengwa yali amulonze okuviira irala mu lubuto lwa inhinha okuba omulanzi eri amaghanga. Nga omwisuka eyayeteebwa mu bugheereza.

Omulanzi Ezekieli yatwalibwa mu bunhage obwa Babiloni ni baganda be Abayidaaya. Lulala mu kyo, yakobera abantu ebibono ate olw’eigulo omukazi we yaafa.

Musengwa yagha omulanzi Hosea amagezi, “Ja obayiize omukazi atali mwesigwa malaaya…” (Hosea 1:2). Musengwa tiyandyogeire mu nsambo oti n’eyo, eri Kabona omukulu kuba mu Mateeka ge Mwene Yakoba ati, Kabona agema ku mere n’omuliro gwa Katonda abayiiza omughala omwegha yenka. Omukazi ono malaaya omwana Yezireeli, ate n’omughala ayetebwa Tasaasirwa, ate n’omulenzi owundi ayetebwa Tiibantu bange. Omuntu ayinza okwewuunia inho, kuba Katonda yali amaze okughandiika ebyafaayo bya Isiraeli n’eby’Ekikunsu ky’Abaikiriza mu Kurisito mu bwidhuvu mu nsambo ng’oti n’eyo (Ab’e Roma 9:24-27).

Mu Ndagaano empyaka mwona, tuli n’obutafaana mu basaadha ba Katonda. Omutume Petero yali mufumbo aye omutume Paulo ti yali. Ku nsonga ey’Ekikunsu ky’Abaikiriza mu Kurisito, abakulembeze n’abagheereza kibagwanira okuba abafumbo ate okuba n’omukazi mulala (1 Timotheo 3 a. o.). Aye, waali wazira bwetaavu butyo mu batume, abalanzi, n’abeegeresa, n’ebindi. Mu kino kyona, tuli n’okusoma Ekibono kya Katonda tukikozese nga bwe kyali kitegeeza nga bwe ky’ayogerwa mu kusooka. Twena buliidho tuteekwa okutegeera naani ayogerwaku butereevu. Kisobola okuba nti twenatwena tusoma ebyaghandiikibwa ebitukuvu omukala ogundi ate aghazira kusooka kubirowozaaku, aye ghonka okusoma ebirimu bwene kye kikoba? Kituufu!

Ku bulamu bwa Petero twagaana ekyogerwa ku inhazaala we eyali alwaire omusuudha era Musengwa yaamuwonia. Ku batume abansinga bungi, titwidhi ebigema ku bulamu bwaibwe mu bulambulukufu. Aye kiboneka ng’oti Paulo lulala yali mwetegefu okwogera, “Tiri mutume? Tiri wa idembe? Tyabona Yesu Musengwa waife? Imwe timwava mu mulimo gwe nakolera Musengwa waife? … Titugwaniire kugheebwa byakulya olw’omulimo gwe tukola? Titugwanira kukola ng’Abatume abandi era nga baganda ba Musengwa, era nga Petero abatambula ni bakazi baibwe? Barunaba ninze, niife twenka abali n’okukola okweyemerezaagho?” (1 Ab’e Korintho 9:1 + 5-6). Tubona tuti baganda ba Musengwa, Yakobo ni Yuda, bona baali bafumbo? Paulo ayogera ku Yakobo nga muganda wa Musengwe mu B’e Galatia 1:19 ate Yuda ayogera ku muganda we Yakobo mu kenga esooka ey’embaluwa ye.

OKWIRAYO KU KIBONO – OKWIRAYO ERI KATONDA

Mu Ndagaano enkaire, Katonda yali n’abantu Be yasuubiza ate yaabagha ensi. Mu Ndagaano empyaka Obwakyabazinga Bwe ti bwa nsi eno. Bwakyabazinga bwa Katonda. Aye nga bwe tukali ku nsi amateeka goonagoona n’ebiragiro Katonda bye yagha ku lw’obulamu buno obw’oku nsi bikali bituufu. Titukabuuzagania kabiri, “Ighe okoba ki?” oba “Olowoozaki ku ekyo?”, “Okibona otya…?” Omusango gw’inhama buti mu nhumba ya Katonda nga eiteeka lya Katonda bwe rikoba. Ekibuuzo kyaife buliidho kibenga kiti, “Katonda akoba ki?” bwe ghabaagho ensonga yoonayoona, agho yona yandibaire, “Ye yandi kiboine atya?”

Kitugemnaku okumanha okwenda kwa Katonda olw’obulamu bwaife obwa kiisi mulala era n’okukola n’ekirala. okwenda kwaife okw’eghala, bw’etuba baana ba Katonda, n’okukola okwenda kwa Katonda okwikirizibwa ate okutuukiriire mu bulamu bwaife bwonabwona. Agho tuba tufunie eby’etaago eby’okutwalibwa mu igulu okusiima kwa Katonda nga kutuliku. Kino kiri kityo, nga ebintu byonabyona bye twegeresebwa okuva mu byaghandiikibwa byolekebwa mu bulamu obw’omwikiriza, ebikolwa byaife bwe biba bissania n’Ekibono, ate n’ekirala ekyo n’abalonde bona, ebintu byonabyona biteekwa okwizibwayo mu ntegeka eya Katonda; mu bufumbo, mu maka ate ni mu Kikunsu ky’Abaikiriza mu Kurisito. Ghazira agwana kwogera ku mwine, kuba okwidha kwa Musengwa kuli kumpi kutuuka (Yakobo 5:7-11). Kyonakyona ekitaisania n’Ebyaghandiikibwa Ebitukuvu – ka bibe mu bibona oba mu bikolwa – ekireeta obutaisania kiteekwa okugondholwa. “Muba mukoze bukalamu bwe mutuukiriza eiteeka lino eikulu, nga bwe kyaghandiikibwa kiti: ogonzanga muntu mwino ng’oti ni bwe weegonza mwene, aye bwe muboola abantu olw’emboneka yaibwe muba mukoze ekibi, era muba muli bamenhi ba mateeka. Oyo agema Amateeka goonagoona aye eirala liti ni limulema, abaaku omusango ogw’okumenha Amateeka goonagoona. Kuba yakoba ati, otayendanga, era n’omulala eyakoba ati: otaitanga. Bw’otayenda aye n’oita, oba ofuuse mumwenhi w’amateeka. Kale ni mwogerenga era mukolenga ng’abo abaja okusalirwa omusango mu mateeka agatuleetera eidembe. Mu kusala omusango Katonda taja kusaasira muntu oyo atasaasira ate okusaasira n’okusinga okusala emisango.” (Yakobo 2:8-13).

Bangi bateegereire okubaagho okwa Katonda okukologho ate okw’enkomerero n’obumanhiso era n’ebyewuunhio mu butuufu ebija okwidha amangu. Aye ng’ebyo bikaali, ebintu byonabyona biri n’okwizibwayo mu ntegeka eya Baibuli. Kiri mu nsambo eno eboneka yonka okwetegekera Okwira kwa Kurisito bwe kusobola okufunibwa. Okusookera irala, okutya Katonda kuli n’okwira mu Kikunsu ky’Abaikiriza mu Kurisito, kuba omwo n’omuli okwinhama okw’amagezi aga Katonda era n’okumanha, ebikomya obusiru bwaife ng’abantu. Kyali kityo era kikali kityo mperaano, nti Katonda ky’atwendeza n’okutambulira mu Kibono kye. Ekyo kyonka n’okutambula ni Katonda.

“Timubanga n’aibandha lya muntu yeenayeena okutoola ery’okugonza, kuba kiisi agonza muntu mwine aba atuukiriiza Amateeka. Ebiragiro ebikoba biti: otayendanga, otaitanga, otaibanga, otabanga n’akwegomba byabeene. N’ebiragiro ebindi byonabyona biri mu iteeka eirala erikoba liti: gonzanga muntu mwino nga bwe weegonza mwene. Kiisi agonza muntu mwine tamukola kibi kale okugonza kye kuva ni kuba okutuukiriza amateeka.” (Ab’e Roma 13:8-10).

N’obwesimbu bwonabwona, Owoluganda Branham mu kulangirira kwe yayogera ku bintu ebiri kukolwe eby’ekiseera eky’enkomerero, era n’ebintu byonabyona ebiri kuva ku ntegeka ya Katonda. Okwogerera ghaigulu okw’amaani mu kiseera kino kuli nti, “Okwirayo eri Katonda! Okwira ku Kibono! Okutegeera Baibuli ky’eyegeresa!” mu kulangirira n’okulala ku bufumbo, oluvanhuma lw’okwoleka eby’okuboneraku kamaala, yayogera ebibono bino nti olw’endhegeresa ekyamu ebintu byonabyona by’atabulwa, ate nti abasaadha n’abakazi babayiiza era babaira emikuzi ebiri oba esatu. Agho yaakoba ati, “Aye vuunanhizibwa okumanha nti kino ky’ampebwa, ate singa … tisobola ku kigemerera, era nga tiidhi nga bwe gwaine okukighaayo; era nga ndidhi nti olutambi luno lwidha … Wo, wange! Ndidha bwa kwetegeka. Yaffiisi eigulwa, kuba kikino kiidha. Bona? Nga bwe ky’ali ku nsigo ey’ogusota, aye kikakasiibwa nti kituufu.” (Olupapula 45).

Yatumibwa ni Musengwa okukobera abo boonaboona abaali mu nsobi olw’okwiramu okubayiiza n’okubaira okutaisania na byaghandiikibwa, oba baali baluganda oba baninhaife, nti baasoniyibwa. Ku lw’endegeresa enkyamu, tibaamanha kuwulaku agho, olwekyo baali bakikoze. Ate kabiri yaakitaaku eisira n’okulabula, “Mukuze abaana baimwe nga mutya Katonda; aye Katonda yabagemerwa ekisa bwe mwiramu kabiri okukikola! Mwegerese abaana baimwe obutakolanga kintu ng’oti n’ekyo. Mubakuze nga batya Katonda!” (olupapula 49).

Akanogole, “Ate okudhulira olwaleera mu bantu kamaala abatyaime wano abaabona akamanhiso ako ku lusozi eyo Malaika ba Musengwa baidha ye baidhira mu kiwunga ow’amaani, we ky’aidhira mu ba Malaika omusanvu, agho okwolekebwa kw’ebyama omusanvu lwe kw’aligho, ate Malaika mulala oyo, ku luuyi lulala olwo, ku lusozi lwene olwo, olunaku kino lwe kyayolekebwa.” (olupapula 50).

Mu bugheereza bwe nga bwe nsobola okwidhukira, kyakolebwa emikuzi esatu nti ekireri eky’obwa Katonda kyabonekera mu ibanga. Omukuzi ogwasooka gwali mu June 1933, Bwe yatumibwa ate yaakoberwa nti obukwenda bwe n’obwidha okukulembereramu okwidha kwa Kurisito okwokubiri; omukuzi ogwokubiri gwali mu febuali 1963 memale obumanhiso bukakampulwe, ate omukuzi ogwokusatu gwali gugemagana ku bufumbo n’okubinga omukazi.

Okuva ku mazima gano gonka, tutegeera nga ensonga eno bw’eri enkulu eri Katonda. Olwekyo kitukakataku okutwala ekyo Musengwa kye yayoleka. Waligho abaikiriza abatenda kuwulira ekyo Ebyaghandiikibwa kye bikoba ku isomo lino, Aye bona mu nsambo n’endala bakozesa omukisa okwogera ku kye bakirowozaaku. Waligho ekintu ekikyamu aghantu, kuba singa Katonda yayogera mu nsambo eno etali ya buliidho agho ni aba Ayenda ife tuwulire bye yakoba. Nti ndhegeresa mpyaka Owoluganda Branham gye yatuleetera, aye kwali kwiraganhamu ate n’okumulikibwa okuva mu byaghandiikibwa ebyo Katonda bye yamaala okwogera ate nga byagaanibwa mu byaghandiikibwa mu Kibono Kye. Kiidha kuba kituufu kyona mu nsambo eno, “Ali n’amatu, awulire Mwoyo ky’akoba Ebikunsu by’Abaikiriza mu Kurisito!” Buli ataawulire ekyo Katonda ky’ayogeire okubitira mu Kibono eky’amazima, okubitira mu munhwa ogw’omulanzi omutuufu, aidha kuwulira era iraganhemu ebyo abalanzi ab’obuguya bye bataire mu nsi eno.

Amagezi gonka ge mbagha mwenamwena gali nti: twekebeedhe mu byaghandiikibwa kabiri ate tusome n’obukwenda bwona omwo Owoluganda Branham mwe yalambika eby’amwolekebwa. Ba w’amazima, omumalirivu, era omwerufu okusangaalira ebyo ebyatugheebwa. Ky’amugaso, Yii, ky’abwetaavu inho, kuba Musengwa Mwene yatugha eky’okwiramu. Ku nkomerero y’okulangirira kwe omusaadha wa Katonda, n’obukakafu bwonabwona ng’akoba ati, “N’abakobera amazima, ATYO BW’AKOBA MUSENGWA mu byonabyona.”

ABABE BAWULIRISA EKIBONO KYE

Omuzigu ak’aguya bangi n’ebirowoozo ebikaire bye baikirizanga eira n’ebyasikirwa. Kiboneka oti se ti yali musiimu okukikola mu biseera bino ng’eisomo likalu kwolekwebwa mu bwa Katonda, aye ak’akikola waire nga Okwolekebwa kw’aligho. Tikibangaghooku ensonga okumanhisibwa mu bwidhuvu ku ebyo eby’aligho mu Lusuku lwa Edeni agho omuzigu bwe yaingira n’ensigo ye mu lubu olw’abantu, ate abantu boonaboona baaleetebwa okuba ghansi w’obufuzi bwe. Era n’engira ya Katonda yona bwe yaleetebwa mu lubu lw’abantu nga Emanueli – ensigo ey’obwa Katonda – okuleeta olubu lwa Katonda olw’abaana ab’obulenzi n’abobughala abamufaana Mwene. Ekyama ekikologho ky’Olekeibwa – Katonda mu Kurisito, ate Kurisito mu ife, eisuubi ery’ekitiisa. Musengwa waife ayogera bulambalamba ku nsigo dhombi edh’endhawulo. “Enimiro n’ensi, ensigo enungi n’abaana ab’Obwakyabazinga, ate eisubi eibi n’abaana ab’omubi” (Matayo 13:38). Musengwa Katonda olwekyo yali n’okutaagho enzigu ghagati w’ensigo dhombi (Amainhama 3:15) – mu mubiri ate kabiri ni mu mwoyo, Lucifa eyali mu Lusuku lwa Edeni memale okugwa kubeegho (Ezekieli 28:13-15) tayenda kuteebwa mu lwatu. Amala galobera buli muntu okumanha eby’okwekudumba mwene n’okugwa kwe (Isaia 14). Yeena kabiri ayenda okughemba ku ebyo eby’aligho mu Lusuku Edeni, n’amagira ge ag’obuguya okuviira irala ku mainhama. Owoluganda Branham yayenda okulangirira eisomo »Omukwekwebyo gw’ogusota« ate yaakoba ati, “ensiro mu mainhama ate ensolo ku nkomerero”. Ky’anaku nti tiyalangirira bukwenda obwo bwe yali ategeike kuba yatwalibwa okuba ni Musengwa. Aye tusobola okukoba, nga Paulo bwe yakoba nti entegeka ya Sitaani emanhiibwa ye tuli twenatwena (2 Ab’e Korintho 2:11).

Yeenayeena ataikiriza Okwolekebwa okw’olwatu ate n’ensambo Katonda gye yategekamu ebintu eby’abasaadha n’abakazi, aye yaasigala mu nsambo ere enkaire, adhulira nti Katonda akali kumwoleka ekintu ekyo. Ng’emebwaku inho ku abo abagumira ku kuwakania Ekibono, basobola obutakimanha, oba ni n’obutamanha nti kirigho, aye bano bafugibwa n’omwoyo ogundi. Ekibono n’Omwoyo wa Katonda buliidho biisania ate bitambulira ghalala. Omwoyo Omunaiddini, ate nga oyo mwoyo muzigu wa Kurisito ali kukolera mu abo boonaboona abatayinza kweghaayo eri Ekibono kya Katonda n’okukikubira amakiryaivu. Kino kisobola okuba n’ensonga yabakazi abataja mu bigo by’abakatuliki aye baanhooma baibaibwe, n’ebibono bino, “Nti twanigirizibwa okumaala entangama!” n’ebindi. Benda okukoba bati empisa yaibwe ntuufu etaisania na by’aghandiikibwa. Abasaadha bona batalowooza bati bali n’eidembe okukola kyonakyona kye benda, aye bali n’okutegeera ghe bakoma nga Katonda bwe yabagha. Ba nkabi boonaboona Aboluganda abagondera buli Kibono kya Katonda ekibakoberwa era baaba balamu nga bwe kikoba.

Kisobole okutugheebwa twenatwena, aboluganda twegheereyo irala ghansi wa Kurisito, omutwe gwaife. Leka kyona kigheebwa baninhaife boonaboona begheeyo erin baibwe ng’eri Musengwa. Abaana boonaboona batye abazaire baibwe era babawulirenga. Basobole okugha ekitiisa ba lata baibwe ni ba inhaibwe. Abazaire bakuze abaana baibwe mu kutya Musengwa n’ebindi. Leka Ekikunsu ky’Abaikiriza mu Kurisito kyonakyona omuli abaikiriza boonaboona ekulire ghalala mu kwisania efuuke eyo omuli obulamu obusiimia Katonda.

Owoluganda Branham yabonekerwa, omugole ng’ava ku ngira entuufu kabiri yaabona ekkanisa eyali ekulemberwa n’omulogo. Aye kabiri yaabona ng’omugole kabiri ayizibwa mu ngira entuufu. Ku nkomerero yafaanana nga bwe yali mu mainhama. Yena kabiri yaayogera ku mukazi atali mwetegefu kuwulirisa, avaire engaito edh’ebinuulo ebireeyi eyali k’akobera abakazi abandi mutawulirisa musaadha ono, dha ku booleka nti nsobola okutambula mu nsambo eno.” Aye yaseerera yaagwa mu lwinha oluleeyi ng’alira n’obulumi obw’amaani.

Yeenayeena owa Katonda awulira Ebibono bya Katonda, ayogerwaku, yeyongera okutwala okugolorwa okutuusa bw’atuuka mu mbeera ey’okutambulira mu kwenda kwa Katonda. Kituufu kyona n’okwegeresa Musengwa waife kwe yakoba, “Yesu yaabairamu ati: bye ndhegeresa ti byange aye by’oyo eyantuma. Kiisi aganha okukola oyo by’ayenda, amanha oba nga bye ndhegeresa byange ku bwange…” (Yoane 7:16-17). Kiri ku abo bonka abawulirisa era ni basoma Ekibono kya Katonda n’ekiruubirirwa eky’okukola nga bwe kikoba, oyo n’aidha okufuna Okwolekebwa nti Okwegeresa kuva Ye Katonda.

Ekibono kino kyona kidha kutuukiriza ekyo kye ky’atumibwa okukola. Abo boonaboona ab’okuwulira era ab’ogerwaku n’abo abaazaalibwa omukuzi ogwokubiri mu isuubi ery’obulamu n’ensigo ey’Ekibono. Yeenayeena atali nsigo-y’Akibono taghanga kuba Mugole-w’Akibono era olwekyo azira kw’egaita kweme okwa Katonda ku Kibono. Kiri n’okuba mu butonde n’obulala obwo obutugaita. Era ekyo kisobola okuba ghonka, bwe tuba nga twazaalibwa Katonda.

EBIKOMENKEREZA

Ti ninze asaaka Owoluganda Branham. Ekyo, ti kikola ku Petero waire Paulo, aye ndikiriza ate n’aisa ekitiisa mu kusalagho kwa Katonda mu Oyo yenka agheebwa kyonakyona okubitira mu Yesu Kurisito, Musengwa waife. Yansaasira okutegeera okutukyalira kwe okw’ekivunika mu luse lwaife, era n’omwoyo ogw’eyanza nasangaalira omukwenda era naikiriza obukwenda nga Mwene bwe yakoba, “Bwenebwene ka mbakobere: oyo yeeneyeene asangaalira ye mba nga ntumye, aba asangaaliire nze. Ate oyo asangaalira, aba asangaaliire oyo eyantuma.” (Yoanne 13:20). Obugheereza obw’ali obw’amaani obw’owoluganda Branham bw’eyogerera bwene ku kwetebwa kwe okwa Katonda era n’okutumibwa kwe mu luse luno. Ghazira naire mulala ku babuulizi ab’ensi ow’ebiseera byaife asobola okulaga olunaku oba esaawa lwe baafuna okwetebwa kwa Katonda. Olwekyo nga tugha ekyokuboneraku ku abo tusobola bwa kwogera ghonka ku bugheereza, aye ti ku kutumibwa okw’amaani ag’obwa Katonda nga bw’egaita buterevu n’entegeka ey’obulokozi.

Yali Owoluganda Branham oyo Katonda gye yakozesa oluvanhuma lwa Isematalo II okuleeta okweyongera mu kwizibwa obuyaka okw’Amawulire Amalungi mu bwidhuvu okumanhiibwa ng’okutambula kw’abapentekote. Yena mu bundi yali avunanizibwa n’obugheereza bwe obw’ali obw’maani, olw’okwidha kw’eikungganiro ery’abasaadha aby’ebyamatano ery’Amawulire Amalungi mu bwidhuvu. N’amanha Demos Shakarian mu buntu era nayogera ng’omwogei omukulu mu lulala ku nh’ekobaano dhe mu Clifton’s Cafeteria e Los Angeles. Yali yatwalibwa okubitira mu bugheereza obw’Owoluganda Branham. N’ekirala n’okutambula kw’abakarisimatic okwatandikibwa ni Daudi duPlessis. Yali mu nh’ekobaano edh’ebyafaayo Owoluganda Branham dhe yali nadho mu ighanga lya South Africa mu 1951 ate oluvanhuma yaanonereza omusaadha wa Katonda okutuuka mu America era yaamanhibwa nga »Mr. Pentekote«. N’amanha abasaadha bano bombi mu buntu, ate n’aliku mutaputa waibwe. Abalangirizi abandi abamanhiibwa-obukalamu mu nh’ekobaano dh’okuwonezebwa n’okwizibwa obuyaaka, bwe baba nga b’esimbu, bidha kwikiriza nti baafuna okusikirizibwa okubitira mu lulala ku nh’ekobaano edh’Owoluganda Branham. Mu nsambo ey’endhawulo okwizibwa obuyaaka kuno kweyongeire n’okutuuka ni mu biseera byaife.

N’amanhira Owoluganda Branham okumala emya ikumi okuva mu (1955-1965) era n’onugheereza bwe obw’amaani obwali busobola okugerangeranizibwa ghonka n’ebyo Yesu Kurisito bye yakola era n’ebikolwa eby’abatume. Okuva lwe nali mu nh’ekobaano edh’endhawulo ku »Iroboozi ery’okuwonezebwa« Olw’ekobaano olw’ategekebwa omusaadha amanhiibwa nga Gordon Lindasy mu Dallas, Texas, mu June 1958, embuulira dhonadhona Owoluganda Branham dhe yalangirira mu ighanga ly’America dh’ansindiikibwanga mu Germany, edho kyuusiisa edhisoba mu 300 okudhiiza mu lulimi olugermani. N’amanhirira buli kitundu eky’obugheereza bwe, ng’amanha ku buli ndhegeresa ye, oba ni mu byonabyona okusinga omuntu owundi yeenayeena. Ndidhi n’ebidhuubo byene bye yayenda okwoleka mu byaghandiikibwa. Obugheereza bwe obw’obulanzi bw’ayogerwku inho aye tibwategeerebwa inho n’abegeresa ba Baibuli aba ghaigulu mu kiseera kyaife. Tibaabitegeera nga b’anamateeka banaibwe bwe baakola mu kiseera kya Musengwa waife Yesu Kurisito. Ekireri eky’amaani ag’obwa Katonda kyali kiyaaka ye bali, kuba mu buntu baali tibafunangaku bumanhirivu butyo. Aye ng’otoireku kino, n’ekyenkomerero kyonakyona bwali bugheereza bwa Baibuli ate bw’akakasibwa ni Katonda mu nsambo etaloodheka. Kwandibaire kusiima kwanga okugha abo boonaboona abagheereza abakali mu akabuusabuusa olutambi lulala omu enh’ekobaano edh’okuwonezebwa, Owoluganda Branham bwe yasabira abalwaire era n’ekyobulanzi, okubona emyoyo gy’abantu era n’ebirabo eby’okuwonia byali bikola.

Oluvanhuma lw’okulangirira kwe »Obufumbo n’okubinga omukazi«, Owoluganda Branham yatakanizibwa inho ng’oti se kubitangania kwa muliro, nga bwe kyali ke y’akamala okulangirira ku nsigo ey’ogusota, omwo mwe yayoleka bwenebwene ekyakolebwa mu Lusuku Edeni. Kisobola bwa kukobwa ghonka, nga Petero bwe yayogera ku bintu eby’eghala inho ebyali bimwolekeibwa, ku bigema ku kwinhonhola Paulo kwe yagha mu biseera bye, “… Mu mbaluwa edho mulimu ebintu ebizibu eby’okutegeera, abantu abataidhi n’abanafu mu kwikiriza bye bavuunula obubi, oti ni bwe bakola n’Ebyaghandiikibwa ebindi. Olw’ekyo beereetera beene okuzikirira.” (2 Petero 3:16). Kyalinga kityo era kikaali kityo, yabo ensonga beetayolekebwa, baidha kugikyusa beereetera beene okuzikirira. Kiidhi bukalamu inho, nti omuntu ateekwa kuba mwesimbu era nga mutuufu okusobola okutegeera ebintu byonabyona mu nsambo entuufu. Mu kusuubira Musengwa aidha kwigula okutegeera okw’Ebyaghandiikibwa ye boonaboona. Boonaboona basobole okwagaana ekyo ekibakoberwa era baisanie n’akyo nga Paulo bwe yaghandiika, “Mweringemu beene…” Agho ghonka ekyo ekyayolekebwe ghe kiidha okutuukiriza ekiruubirirwa kye kyatugheebwa mu ife twenatwena.

Okuva Musengwa bwe yankoba mu iroboozi ery’amaani nga lindagira, “… Ndidha kukutuma mu bibuga ebindi okukoberanga abantu Ekibono kyange”, kikola mu mbeera yoonayoona, nga Paulo bwe yakoba, “… Abandi batutaamu ekinhagansi, abandi baatunhooma, abandi batwogeraku bubi, abandi baatwogeraku bukalamu. Tutwalibwa okuba abasubayi, waire nga twogera mazima…” (2 Ab’e Korintho 6:8). Ekibono ekyayolekebwa kyafuuka itala eritumulikira ghe tubita, nga litwoleka engira entuufu mwe tugwana okubita. Ekikunsu ky’Abaikiriza mu Kurisito eky’omugole buti kiba kilamu olwa buli Kibono ekyo Katonda kye yagha mu kiseera kino okuba emere yaife ey’Omwoyo. Kirala ku bugheereza bwange, okuta ebyo byonabyona Owoluganda Branham bye yafuna okuva eri Musengwa mu kutegeeza kw’abyo okutuufu mu By’aghandiikibwa Ebitukuvu. N’akoberwa emikuzi kamaala, n’abagheereza mu maghanga ag’endhawulo, nti nonoona obugheereza bwange mwene nga ndhogera oba okugha ekyokuboneraku eky’Owoluganda Branham. Okunenia okw’endhawulo kubairenga, nga bwe kyogeirwa eira, ku nsigo ey’ogusota, endhegeresa ku bigema ku bulamba bwa Katonda, Okubatizibwa kw’amaadhi n’ebindi. Nteekwa okusigala w’amazima y’okwetebwa kwange okw’omu igulu ebiiririra ni bwe biba bitya. Okuba nga nkiidhi nga Paulo bwe yali, nteekwa okulangirira kino, “Bwemba nga nkaagezaaku okusangaaza abantu mba tiri mugheereza wa Kurisito.” (Ab’e Galatia 1:10b). Kuba mu butuufu nga Paulo, Amawulire Amalungi ge mbakobera tigaava mu bantu buntu waire omuntu okugankobera aye Yesu Kurisito mwene n’eyagandholeka (Ab’e Galatia 1:11-12).

Katonda bw’ayawula emyoyo olwa era n’okubitira mu kwinhonhola kuno, tisobola ku kidhunha. Ye mwene buliidho ayawula obutangaavu okuva ku ndikiiriza, ekituufu okuva ku kikyamu, n’ebindi. Ndi mwetegefu okusitula ekivume kya Yesu Kurisito, ekyange mwene era n’ekyo eky’Owoluganda Branham. Katonda k’agemerwe ekisa kiisi mulala era ni boonaboona, nti mu Kwira kwa Musengwa mukagwa waife nti tiwaidha kubaagho kuswazibwa okw’amaani olw’okulekebwa einhuma, aye mu butafaanana, tusobole okuba mu kusagamba okutaloodheka okw’abo boonaboona abaliba mu kuzuukira okusooka, era basobole okutwalibwa mu ibanga okuba ni Musengwa ebyanda n’ebyanda. Eyo n’eriba empeera yange. Ti saba bingi.

Katonda ayogera mu Kibono Kye eri kiisi mulala ku bubwe. Olwekyo, buli muntu ali n’okusoma era aleke amakulu ag’okwinhonholwa kuno kwogere n’omusaadha oba omukazi mu buntu, otakola bundi, ng’okusomera omuntu akuliraine era n’okubavuunulira ku ekyo kye bandibaire bakola. Nsonga ya buli muntu, era singa buli muntu aikiriza ekyo Katonda ky’akoba omusaadha oba omukazi, boonaboona baidha kumanha eky’okukola. N’okusba kwange nti Katonda aidha kukozesa ebighandiike bino okuba eky’omuganhulo eri kiisi mulala olwo boonaboona basobole okuganhulwa mu kyo era nti ghalobe kubaagho obutategeera, n’okubuusabuusa. Mu nsambo ng’oti n’eyo agho ni, kiidha kuba kituukiriiza ekiruubirirwa kyakyo. Mu butuufu, Katonda Yatuma omulanzi We okutereeza enjira, okwiza aghalala byonabyona ebyali bisobye era n’okutegeka omugole olw’okwidha kw’Oyo abayiiza. Ekisa kya Katonda kibe n’imwe mwenemwena, n’okusaba kwange.

Omuwandiisi n’omulala abaire￼ ayogera ku masomo agasinga kuba g’amuganhulo Eby’aghandiikibwa Ebitukuvu ge by’ogeraku. Ebitabo bino bitwalibwa mu nsi yoonayoona mu niimi kamaala edh’endhawulo era nga bibaire omukisa ogutakoma eri abantu bangi.

Ku kitebe eky’obugheereza twena tufulumya ebitabo omuli okulangirira okw’Owoluganda Branham, okusobola okukusindiikibwa y’abo boonaboona ababa ba by’enze. Olukalala olwebitabo bye tuli nabyo lusobola okukugheebwa.

Oidha kwewuunhia okumanha mere y’ankula ki ey’Omwoyo Musengwa omugonzi era Omulokozi Ye yategekera ababe.

Bw’oba k’oyenze, osobola okutughandiikira ku ndagiriro eno:

Mission Center

P.0 Box 100707

47707 Krefeld

Germany